title: The Ultimate Warrior

text: WCW on kertonut yrittäneensä vielä tehdä jatkosopimuksen Warriorin kanssa, mutta hänen kerrotaan vaatineen liian suurta palkkaa, joten WCW lopetti sopimusneuvottelut. Kuitenkin eräässä DVD-haastattelussa, Warrior kertoo ettei WCW ollut enää halukas olemaan yhteydessä häneen vaikka hän oli yrittänyt soittaa "ainakin 16 kertaa" Eric Bischoff'lle Halloween Havocin katastrofin jälkeen. Myöhemmissä haastatteluissa hän on lisäksi arvioinut, että ainoa syy minkä vuoksi WCW edes palkkasi hänet, oli se että Hogan olisi saanut hyvityksen vuosia aikaisemmin WWF:n WrestleMania VI-tapahtumassa kärsimästään käsikirjoituksen mukaisesta häviöstä. Warriorin viimeinen esiintyminen WCW:ssä oli Halloween Havocin jälkeinen Monday Nitro, jossa hän jahtasi New World Orderin pois kehästä. Seuraavana vuonna Warrior ilmoitti lopettavansa uransa. Viitaten The Death of WCW-kirjaan, Warrior ei olisi enää itse halunnut jatkosopimusta WCW:n kanssa, koska ei olisi mielellään suostunut käsikirjoittajien päätökseen hävitä Hoganille Halloween Havocissa, mutta tämä väite on hyvin epävarma.


title: The Ultimate Warrior

text: 19. päivä huhtikuuta 2008 Nu-Wrestling Evolution (NWE)-promootion tapahtumassa Espanjan Madridissa, Warrior palkittiin showpainijan urastaan 15 000 showpainifanin edessä. Kesken palkitsemistilaisuuden, NWE:n raskaansarjan maailmanmestari Orlando Jordan alkoi pilkata yleisössä istunutta Warriorin fania, josta seurasi kiivas sanasota Warriorin ja Jordanin välillä. Tämän jälkeen järjestettiin ottelu Warriorin ja Jordanin välille 25. kesäkuuta Barcelonaan. Tämä ottelu oli Warriorin ensimmäinen lähes kymmeneen vuoteen. Kovan ennakkomainostuksen ja laajan huomion jälkeen, Warrior teki viimeinkin odotetun paluunsa showpainikehään kohtaamalla Jordanin NWE:n raskaansarjan maailmanmestaruusottelussa. Warrior teki Jordanille ottelussa mm. Superplexin yläköydeltä ja voitti tämän Clothesline/Shoulder Tackle-lopetusliikkeellä ja välittömästi ottelun jälkeen jätti mestaruuden avoimeksi.


title: The Ultimate Warrior

text: Warrior kuoli huhtikuussa 2014 sydänkohtaukseen.


title: Canadian Football League

text: Canadian Football League (CFL) on kanadalaisen jalkapallon ammattilaissarja.


title: Canadian Football League

text: CFL on perustettu vuonna 1958. Kaksi vuotta aiemmin itäisen Kanadan Interprovincial Rugby Football Union (IRFU) ja läntisen Kanadan Western Interprovincial Football Union (WIFU) olivat muodostaneet ammattilaissarjojen kattojärjestön Canadian Football Councilin (CFC), joka oli vielä mukana kanadalaisen jalkapallon kattojärjestössä Canadian Rugby Unionissa (CRU, nykyinen Football Canada). Vuonna 1958 CFC jätti CRU:n ja nimi Canadian Football League otettiin käyttöön.


title: Canadian Football League

text: CFL:ssä on nykyään yhdeksän joukkuetta, neljä itäisessä ja viisi läntisessä divisioonassa. Sarjan runkosarja pelataan kesäkuun ja marraskuun välillä ja se kestää 20 viikkoa. Kukin joukkue pelaa 18 runkosarjaottelua, kolme kahta oman divisioonansa joukkuetta vastaan ja kaksi loppuja kuutta vastaan. Runkosarjakauden jälkeen kuusi joukkuetta jatkaa pudotuspeleihin, jotka kestävät kolme viikkoa ja pelataan paras yhdestä -järjestelmällä. Kummankin divisioonan runkosarjavoittajat pääsevät suoraan divisioonansa mestaruusotteluun. Toiseksi ja kolmanneksi sijoittuneet pelaavat toisiaan vastaan välierissä, paitsi, jos toisessa divisioonassa neljänneksi sijoittunut joukkue on menestynyt runkosarjassa paremmin kuin toisessa kolmanneksi sijoittunut. Itäisen ja läntisen divisioonan mestarit pelaavat marraskuun kolmantena tai neljäntenä sunnuntaina Grey Cupin mestaruudesta.


title: Canadian Football League

text: Canadian Football League on Kanadan toiseksi suosituin urheilun ammattilaissarja National Hockey Leaguen jälkeen ja Grey Cupin loppuottelu on maan suurin yksittäinen urheilutapahtuma.


title: Kušeljov-Bezborodko

text: Kušeljov-Bezborodko (, Suomen aatelissa Kuscheleff-Besborodko) oli venäläinen kreivillinen aatelissuku, joka naturalisoitiin ja introdusoitiin Suomen ritarihuoneeseen vuonna 1849 kreivillisenä sukuna numero 10. Sukunimi muodostuu kahdesta venäläisen kreivillisen suvun nimestä. Molemmat suvut sammuivat mieslinjalla kreivi Grigori Kušeljov-Bezborodkon kuollessa vuonna 1870. Suku hallitsi Besborodko-suvulta perittyjä lahjoitusmaita Vanhassa Suomessa, mm. Tervun hovia Kurkijoella ja suurinta osaa Kurkijoen ja Jaakkiman pitäjistä. Pietarissa suku omisti palatsin nykyisellä Gagarininkadulla. Vuonna 1847 kreivi Kuscheleff-Besborodko osti Meilahden kartanon Helsingin ulkopuolelta 55 000 paperiruplalla.


title: Kušeljov-Bezborodko

text: Bezborodko on Vähä-Venäjältä lähtöisin oleva aatelissuku. Kreivin arvon sai Jakov Ivanovitš Bezborodko (k. n. 1730). Hänen pojanpoikansa Aleksandr Bezborodko kohosi Paavali I:n aikan ruhtinaan arvoon.


title: Kušeljov-Bezborodko

text: Kušeljov-suvun ensimmäinen kreivi oli amiraali Grigori Kušeljov. Hänen aateloitiin 1700-luvun lopulla, ja korotettiin kreiviksi vuonna 1799. Hänen puolisonsa oli Ilja Andrejevitš Bezborodkon tytär Ljuba. Kreivi Bezborodkon kuoltua amiraali Kušeljovin poika Aleksandr sai vuonna 1816 keisarilta oikeuden käyttää sukunimeä "Kušeljov-Bezborodko".


title: Tom ja Jerry: Taikasormus

text: Tom ja Jerry: Taikasormus () on vuonna 2001 julkaistu yhdysvaltalainen animaatioelokuva. Elokuvan ohjasi James Tim Walker ja käsikirjoittivat Tim Cahill, sekä Julie McNally. Elokuva oli samalla ensimmäinen suoraan videolle julkaistu Tom & Jerry -sarjasta sitten William Hannan ja Joseph Barberan lyhytelokuvien. Se jäi myös kaksikon viimeiseksi yhteistyöksi, sillä Hanna kuoli 22. maaliskuuta 2001.


title: Tom ja Jerry: Taikasormus

text: Nuori velho jättää Tomin vartioimaan taikasormusta, joka joutuu vahingossa Jerryn käsiin. Hän vahingossa jumittaa sormuksen päähänsä ja lähtee juoksentelemaan pitkin kaupunkia, perässään kauhistunut Tom-kissa. Matkalla Jerryn tutut ystävät, kuten Nibbles ja Jerryn serkku yrittävät vuorotellen saada sormusta pois hänen päästään.


title: Mika-Matti Tahvanainen

text: Mika-Matti Tahvanainen (s. 9. tammikuuta 1970 Helsinki) on suomalainen kilpauransa päättänyt koripalloilija. Hän voitti Suomen cupin vuonna 1995 kasvattajaseuransa Panttereiden joukkueessa ja osallistui samana vuonna EM-kilpailuihin Suomen maajoukkueessa.


title: Mika-Matti Tahvanainen

text: 195-senttinen Tahvanainen edusti Korisliigassa Panttereita (Helsinki), Tapiolan Honkaa (Espoo) ja Torpan Poikia (Helsinki).


title: Mika-Matti Tahvanainen

text: Tahvanaisen poika Joonas Tahvanainen on myös koripalloilija.


title: Romano Missio

text: Romano Missio Ry (aik. "Mustalaislähetys") on romanien etuja ajava suomalainen yhdistys. Yhdistyksen kotipaikka on Helsinki. Sen tarkoituksena on toimia kristillisin periaattein sosiaalialan, koulutusalan ja lastensuojelun palvelujärjestönä. Yhdistys tekee yhteistyötä eniten evankelis-luterilaisen kirkon, valtion ja kuntien kanssa. Lisäksi se tekee yhteistyötä muiden romanijärjestöjen kanssa. Yhdistys julkaisee myös romanien elämästä kertovaa Romano Boodos -lehteä. Järjestö on toiminut vuodesta 1906 asti, jolloin Oskari Jalkio perusti järjestön. Alun perin Oskari Jalkion tarkoituksena oli mennä tekemään lähetystyötä Itä-Aasiaan, mutta kun paleltumaisillaan oleva romanipoika oli tullut kysymään Jalkiolta takkia, hän huomasi että Suomessakin on tarpeeksi autettavaa ja perusti Romano Mission, silloisen Mustalaislähetyksen.


title: Palokärjet

text: Palokärjet ("Dryocopus") on tikkojen heimoon kuuluva lintusuku.


title: Tähkäpää

text: Tähkäpää (uusimmassa suomennoksessa "Persiljainen") on yksi Grimmin saduista. Sadun alkuperäinen saksankielinen nimi on "Rapunzel", joka on vuonankaalin yksi nimitys.


title: Tähkäpää

text: Tarina alkaa kertomuksella miehestä ja naisesta, jotka toivovat lasta itselleen. Heidän naapurissaan asuu noita, jolla on korkealla aidalla ympäröity puutarha, jossa kasvaa mitä herkullisimpia vihanneksia. Kun nainen tulee lopulta raskaaksi, hänen alkaa tehdä kuollakseen mieli puutarhan persiljaa. Puutarhan omistava noita ei kuitenkaan salli kenenkään astuvan jalallaan puutarhaan.


title: Tähkäpää

text: Mies varastaa noidan puutarhasta persiljaa, kunnes eräällä kerralla jää kiinni ja noita suuttuu. Mies kertoo kuitenkin, että hänen vaimonsa kuolee jos ei saa persiljaa. Noita lupaa loputtomasti persiljaa miehelle, jos tämä antaa lapsensa noidalle. Lapsen syntyessä noita ottaa sen mukaansa. Noita ristii lapsen Persiljaiseksi. Persiljaisella on pitkä vaalea tukka. Noita vie tytön korkeaan torniin, jossa ei ole ovea eikä portaita, vain pieni ikkuna korkealla.


title: Tähkäpää

text: Kun noita saapuu tornille, hän huutaa kohti ikkunaa: "Persiljainen, tyttöni, laske alas hiuksesi!"" Persiljainen laskee pitkät palmikoidut hiuksensa alas ikkunasta, ja noita käyttää niitä köytenä. Tämä tapahtui myös toisen kerran, samaan aikaan kun prinssi ratsasti hevosellaan kohti tornia. Prinssi huomaa puun takana noidan kiipeämän kohti ikkunaa pitkää hiuslettiä pitkin. Kun noita lähtee pois, prinssi lähtee uteliaisuuttaan myös kiipeämään ylös. Persiljainen kertoo, kuinka noita oli vanginnut hänet torniin. Prinssi haluaa auttaa Persiljaista. Hän alkaa vierailla iltaisin tornissa Persiljaisen luona suunnitellen Persiljaisen kanssa tytön pakoa, ja lopulta he rakastuvat.


title: Tähkäpää

text: Seuraava vierailija tornissa on jälleen noita. Persiljainen kertoo vahingossa prinssistä. Noita raivostuu ja leikkaa saksilla letin. Hän vie Persiljaisen erakon majaan. Noita jää torniin odottamaan prinssiä.


title: Tähkäpää

text: Prinssi kiipeää torniin, muttei löydä tornista Persiljaista vaan noidan, joka käyttäytyy häijysti ja myrkyllisesti. Noita heittää prinssin alas tornista, ja niin prinssi putoaa maahan, jolloin ohdakkeet puhkaisevat hänen silmänsä. Hän etsii Persiljaista sokeana, syöden vain marjoja ja juuria. Hän saapuu erakon majalle, jonne noita on vienyt Persiljaisen. Persiljainen löytyy ja Prinssi vie hänet valtakuntaansa, jossa he menevät naimisiin ja saavat kaksi lasta.


title: Tähkäpää

text: Seuraavat elokuvat perustuvat tähän satuun:


title: Jet (yhtye)

text: Jet on Melbournesta, Australiasta kotoisin oleva rockyhtye, jonka musiikkiin ovat vaikuttaneet mm. Oasis, AC/DC, The Rolling Stones, The Who, You Am I, The Stooges, Faces ja The Beatles.


title: Jet (yhtye)

text:
Veljekset Nic ja Chris Cester perustivat bändin vuonna 2001 Nicin koulukaverin Cameron Munceyn sekä Doug Armstrongin kanssa. Vuonna 2002 he tapasivat Mark Wilsonin ja ottivat tämän basistiksi alkuperäisen tilalle.
Jetin debyyttialbumi "Get Born" julkaistiin vuonna 2003, ja se on myynyt yli miljoona kopiota maailmanlaajuisesti. Toinen pitkäsoitto "Shine On" julkaistiin vuonna 2006. Kolmas albumi "Shaka Rock" julkaistiin vuonna 2009.


title: Jet (yhtye)

text: Yhtye hajosi vuonna 2012, mutta sen jäsenet palasivat yhteen uudelleen vuonna 2016.


title: Flying Blue

text: Flying Blue on KLM:n perustama ja käyttämä kanta-asiakasohjelma. Flying Blue-pisteitä myöntää 33 yhtiötä, joista 14 kuluu samaan lentoyhtiöallianssiin (SkyTeam).


title: Keltiberisodat

text: Keltiberisodat olivat sarja sotia Rooman tasavallan ja keltiberiheimojen välillä Hispaniassa.Hispanian Lusitaniassa käytiin vuosina 155-139 eaa. myös Lusitanian sota paikallisia heimoja vastaan.


title: Friedrich Cotta

text: Johann Friedrich von Cotta (27. huhtikuuta 1764 Stuttgart – 29. joulukuuta 1832 Stuttgart) oli saksalainen kustantaja, teollisuuden uranuurtaja ja poliitikko. Hän perusti 1798 poliittisen päivälehden "Allgemeine Zeitungin". Hän jatkoi J. G. Cottan 1659 perustamaa kustannusyhtiötä, joka on yhä toiminnassa, tosin sama suku ei omista sitä enää. Se on nykyisin nimeltään Klett-Cotta.


title: Friedrich Cotta

text: Cottaa on pidetty saksalaisen valistuksen johtavana kustantajana, ja Goethe ja Schiller olivat hänen henkilökohtaisia ystäviään.


title: Friedrich Cotta

text: Cottalla oli hallussaan useita virkoja, myös diplomatian piirissä. Kiitokseksi palveluksista hän sai kuninkaalta vapaaherran arvonimen.


title: Oliver Stokowski

text: Oliver Stokowski (8. elokuuta 1962 Kassel, Länsi-Saksa) on saksalainen näyttelijä, joka tunnetaan ehkä parhaiten rikosylikomisario Paul Zornin roolistaan rikossarjassa "Tutkija". Hän voitti pääroolistaan sarjassa vuonna 2001 Saksan televisiopalkinnon. Lisäksi Stokowski on esiintynyt urallaan monissa elokuvissa ja tv-sarjoissa, muun muassa "Kettu", "Stolberg", "Rikospaikalla" ja "Polizeiruf 110".


title: Elohopeasalva

text: Elohopeasalva eli harmaasalva oli aikoinaan kupan ja syöpäläisten, kuten päätäiden, hoitoon käytetty voide. Se sisälsi yhden osan elohopeaa ja kaksi osaa rasvaa.


title: Elohopeasalva

text: Harmaasalvalla hoidettiin myös kihomatoja. Sisälmysmatojen häätöön elohopeavalmisteita käytettiin sisäisesti.


title: SalBa

text: Rauman SalBa on vuonna 1993 perustettu salibandyn erikoisseura. Kaudella 2018-2019 miesten edustusjoukkue pelaa Divarissa. Seuralla on kolme aikuisten sarjoissa pelaavaa joukkuetta ja kymmenen juniorisarjoissa pelaavaa lisäksi lasten salibandykoulu ja aikuisten harrastesäbä. Jäseniä seurassa on noin 420.


title: L (Death Note)

text: L Lawliet () (s. 31.10.1979), tunnettu eri puolilla maailmaa vain nimellä vain L (), on Death Note -manga- ja -animesarjassa esiintyvä kuvitteellinen hahmo. Hän on huippuälykäs ja hyvin omalaatuinen, maailman parhaaksi väitetty etsivä, joka alkaa selvittää sarjamurhaaja Kiran tapausta. Kukaan ei tiedä hänen olinpaikkaansa, nimeään tai miltä hän näyttää lukuun ottamatta hänen henkilökohtaisimpana avustajanaan toimivaa Wataria. L on ratkonut useita mahdottomiksi luultuja tapauksia eri puolilla maailmaa. Useimmiten hän osallistuu neuvotteluihin ja tapaamisiin kannettavan tietokoneen välityksellä. L haluaa napata Kiran, ja Kira haluaa löytää ja tappaa L:n. Näiden kahden kissa ja hiiri -leikki on Death Note -mangan sekä animen perusta.


title: L (Death Note)

text: Animeversiossa L:n ääninäyttelijänä toimii Kappei Yamaguchi ja sen englanninkielisessä versiossa Alessandro Juliani. Ken’ichi Matsuyama näytteli häntä näyteltyjen elokuvien sarjassa, Julianin ollessa myös niissäkin englanninkielisenä äänenä. Näytellyssä televisiosarjassa L:ää näyttelee Kento Yamazaki, ja yhdysvaltalaisessa elokuvassa L:ää näyttelee hip hop -artistinakin tunnettu Lakeith Stanfield.


title: L (Death Note)

text: L käyttää useita peitenimiä. Kiraa jahtaavan Japanin poliisiryhmän keskuudessa hän käytti nimeä Ryūzaki (竜崎'), jota käytti peitenimenä myös sarjamurhaaja Beyond Birthday, joka oli alun perin yksi L:n alkuperäisistä seuraajaehdokkaista. Pitääkseen silmällä Light Yagamia hän käytti samaan yliopistoon hakiessaan nimeä Hideki Ryūga (流河 旱樹), jolla tunnettiin myös eräs kuuluisa poplaulaja. Lisäksi L käyttää valehenkilöllisyyksinä muita parhaimpiin etsiviin lueteltuja henkilöitä. Niihin lukeutuvat mm. toista sijaa pitävä Eraldo Coil (エラルド＝コイル) ja kolmatta sijaa pitävä Deneuve (ドヌーヴ').


title: L (Death Note)

text: Kukaan Wataria lukuun ottamatta ei tiedä hänen todellista nimeään. Se on paljastettu vain "Death Note 13: How to Read" -albumissa sekä näytellyissä elokuvissa.


title: L (Death Note)

text: L on hyvin omintakeinen ja tavallisesta poikkeava persoona. Hänellä on lukuisia kummallisia piirteitä, muun muassa outo kyykkymäinen istuma-asento (omien sanojensa mukaan 'tavallisesti' istuminen vähentäisi hänen päättelykykyään 40 prosentilla), kynien, paperien, puhelimien ynnä muiden tavaroiden roikottaminen pihti- eli peukalo-etusormi -otteessa sekä aina miettiessään hän pitää peukaloa suun pielessä niin, että kynsi osuu hänen alahuuleensa. L pukeutuu hyvin yksinkertaisesti löysiin farkkuihin ja valkoiseen pitkähihaiseen paitaan. Hänellä on sekaiset mustat hiukset sekä kalpea iho. Hänen silmänsä ovat harmaat sekä suuret ja pyöreät, mikä saa hänet hyvin usein näyttämään yllättyneeltä. Yleensä L:n ilme on kuitenkin kyllästyneen oloinen ja hänen puheensa hyvin monotonista. Mustat silmänalukset paljastavat että L kärsii myös unettomuudesta eikä näin ollen nuku juuri lainkaan. L:llä on tapana myös pinota asioita, kuten sokeripaloja ja hänen ryhtinsä sekä koko olemuksensa on kumara. Hän ei käytä sukkia ja kenkiäkin (vanhat ja resuiset lenkkitossut) vain ulkona.


title: L (Death Note)

text:
L muistuttaa luonteeltaan aika-ajoin pientä lasta ja on omien sanojensa mukaan lapsellinen. Hän on hieman naiivi ja inhoaa vahvasti häviämistä. L on luonnostaan hyvin epäluuloinen persoona ja käyttää mitä tahansa keinoa saadakseen selville itseään tyydyttävän totuuden. Tämän vuoksi hän on usein myös väärinymmärretty. Kun tähän lisätään hänen olemattomat sosiaaliset taitonsa ja kadehdittava asemansa, ei ole ihme, ettei hänellä ole lainkaan ystäviä (L kuitenkin kertoo myöhemmin Lightille, että tämä on hänen ensimmäinen ystävänsä). L on hyvin luova ja arvostaakin kekseliäisyyttä ja mielikuvitusta. Kun L selitti Lightin isälle sekä tämän kollegoille Kiran tekojen selitystä, hän piirsi kaavan tussilla pöytään.
Lisäksi L rakastaa sokeria ja syö ainoastaan herkkuja kuten esimerkiksi kakkua, jäätelöä ja keksejä, mutta on tästä huolimatta huomattavan alipainoinen. Hän juo alituiseen kahvia tai teetä ja lisää niihin rutkasti sokeria. Jostain syystä hän ei kuitenkaan liho ja väittää itse tämän johtuvan nopeasta ruoansulatuksesta ja siitä että hän kuluttaa kaiken saamansa energian ajattelemalla.


title: L (Death Note)

text: L on todella älykäs, ja hänen päättelykykynsä on vertaansa vailla. Hän ei kuitenkaan ole maailman paras etsivä vain älynsä vuoksi, vaan myös uskaliaitten ja riskaabelien tekojensa takia. Death Noten kirjoittanut mangaka Tsugumi Ohba oli ajatellut L:n voittavan, mutta hän joutui luopumaan ajatuksesta, koska ei olisi tällöin voinut toteuttaa varastossa tapahtunutta loppukohtausta.


title: L (Death Note)

text: L on nuoresta iästään huolimatta saavuttanut erittäin laajaa menestystä rikosten ratkaisemisessa: hän on lajissaan maailman johtava L-nimellä ja pitää valenimillä hallussaan muutamaa muuta sijaa. Kira-tapauksesta muodostuu L:n uran merkittävin tapaus. Hän onnistuu lopulta ratkaisemaan Kiran henkilöllisyyden jo jonkin aikaa ennen kuin tämä onnistuu tapattamaan hänet 5. marraskuuta 2004. L:n kuoltua Kiran jäljille lähtevät hänen seuraajaehdokkaansa Near ja Mello.


title: Lol (joki)

text: Lol on Etelä-Sudanissa virtaava joki. Se saa alkunsa Bongon massiivilta, läheltä Keski-Afrikan tasavallan rajaa, ja laskee Bahr al-Arab -jokeen.


title: Lol (joki)

text: Uwailin kohdalla Lol risteää Babanusan ja Waw’n välisen tien. Sen rannoilla sijaitsee Ashanan luonnonsuojelualue.


title: Lol (joki)

text: Koska joki on luonnollinen rajalinja Etelä- ja Pohjois-Sudanin välissä, sen alueella on käyty useita Sudanin sisällissotaan liittyviä taisteluja.


title: The Revenge

text: The Revenge on Symphony X -vokalisti Russell Allenin ja aiemmin Masterplanissa laulaneen Jørn Landen toinen yhteinen studioalbumi. Se julkaistiin vuonna 2007. Albumi on jatkoa vuoden 2005 julkaisulle "The Battle".


title: Jättipeikonlehti

text: Jättipeikonlehti ("Monstera deliciosa", vanh. Filodendron, "Philodendron pertusum") on huonekasvina suosittu peikonlehtiin kuuluva suurikokoinen kasvi. Kasvi on kotoisin trooppisista sademetsistä Etelä-Meksikosta Panamaan sijaitsevalta alueelta.


title: Jättipeikonlehti

text:
Luonnonoloissa siihen tulee kukkimisen jälkeen hedelmiä, jotka aluksi ovat myrkyllisiä, mutta kypsyttyään vuoden ne ovat syömäkelpoisia. Sisällä se kukkii harvoin.
Jättipeikonlehteä kasvatetaan kahta lajiketta, tummanvihreälehtistä pikkupeikonlehteä ('Borsigiana') ja kirjavalehtistä 'Variegataa'.


title: Jättipeikonlehti

text: Peikonlehti ei kuki juuri koskaan kotioloissa. Jos kasvi kukkii, kellanvihreästä kukasta kehittyy lopulta hedelmä, joka vuoden kypsyttyään on syötäväksi kelpaava. Hedelmä kasvaa noin 30 cm pitkäksi, ja tuoksuu banaanilta, mangolta ja ananakselta.


title: Jättipeikonlehti

text: Peikonlehti menestyy parhaiten valoisassa tai puolivarjossa, mutta ei suorassa auringonpaahteessa. Kasvi sopeutuu myös varsin varjoisaan paikkaan, missä sen kasvu hidastuu. Suureksi kasvettuaan peikonlehti tarvitsee tukea. Varresta kasvavia pitkiä ilmajuuria ei katkaista, vaan ne ohjataan multaan.


title: Jättipeikonlehti

text: Peikonlehti tarvitsee tasaista kosteutta, kesällä vettä tarvitaan enemmän kuin talvella. Se menestyy hyvin normaalissa huoneenlämmössä, mutta viihtyy myös hieman viileämmässä. Kasvia lannoitetaan viikon tai parin välein. Multa vaihdetaan vuosittain. Isolle yksilölle voi myös vaihtaa vain pintamullan.


title: Jättipeikonlehti

text: Peikonlehti on helppo lisättävä. Varsi- ja latvapistokkaat juurtuvat keväällä ja kesällä suoraan kosteaan multaan pistettyinä, kun mullan alle osuu vähintään yksi ilmajuuri. Mullassa ilmajuuret muuttuvat tavallisiksi juuriksi. Vanhat yksilöt kasvattavat myös sivuversoja, jotka voidaan irrottaa omaan ruukkuunsa.


title: Jan Strnad

text: Jan S. Strnad on yhdysvaltalainen käsikirjoittaja, joka työskentelee enimmäkseen sarjakuvien ja televisiosarjojen parissa. Hän on työskennellyt enimmäkseen Disneyn tuottamien animaatiosarjojen parissa ja myös yhteisloi televisiosarjan Piratenet. Parhaiten Strnad kuitenkin tunnetaan "Star Wars" ja science fiction aiheisista sarjakuvistaan.


title: Jan Strnad

text: Strnadin isä on kotoisin Tšekistä.


title: The Battle

text: The Battle on Symphony X -vokalisti Russell Allenin ja aiemmin Masterplanissa laulaneen Jørn Landen ensimmäinen yhteinen studioalbumi. Se julkaistiin vuonna 2005. Albumille ilmestyi vuonna 2007 jatko-osa "The Revenge".


title: Alien (rotu)

text: Alien eli Xenomorph on "Alien"- ja "Alien vs. Predator" -elokuvissa, videopeleissä ja sarjakuvissa esiintyvä kuvitteellinen parasitoidilaji, joka tappaa ihmisiä. Alienit elävät hierarkkisissa yhteiskunnissa, joita johtavat naaraat. Ne eivät käytä teknologiaa, mutta niiden biologinen voima ja kestävyys on suunnaton sekä niillä on luonnostaan erittäin vahvat hampaat (mukaan lukien alienin kieli, jossa on toinen pienempi suu) ja kynnet aseistuksenaan. Alienin veri on keltaista, voimakasta ja erittäin syövyttävää happoa. Myös alienin häntä on erittäin voimakasrakenteinen. Ihmiset eivät juurikaan pysty kommunikoimaan niiden kanssa.


title: Alien (rotu)

text: Alienin ensiesiintyminen oli vuoden 1979 "Alien"-elokuvassa ja elokuvat "Prometheus" ja "" muodostivat Xenomorphien syntytarinan


title: Alien (rotu)

text: Alienin loi androidi nimeltä David, jolla oli erikoisuutena muihin androideihin "ihmismäinen" mieli. Kun David matkasi muiden tutkimusmatkailijoiden kanssa Prometheus-aluksella, mukanaan isäntänsä Mr. Wayland, planeetalle LV-223, jonka uskottiin antavan alun ihmisrodun synnylle. Tutkijat löysivät temppelin, josta saaneiden DNA-koodien perusteella siellä asunut muinainen laji Insinöörit, loivat ihmiset. David kiinnostui pylväistä, joissa hän havaitsi yhteyttämistä ja otti yhden niistä mukaansa. Pylväs osoittautui pakkaukseksi, jonka sisältä löytyi mustaa kummallista ainetta.


title: Alien (rotu)

text: Davidin testattua ainetta yhteen miehistön jäseneen, hän tajusi sen olevan bioase. Saman tajusi myös tutkija Elizabeth Shaw, joka oli ollut yhdynnässä Davidin koehenkilön kanssa. Yhdynnän seurauksena Elizabethin kehoon oli päässyt vieras olento, joka kuitenkin pystyttiin poistamaan. Sillä aikaa Mr. Wayland ja muu miehistö menivät tapaamaan Davidin löytämää, elossa olevaa Insinööriä. Insinööri kuitenkin tappoi suurimman osan mm. Mr. Waylandin, joka sai tajuamaan, että bioase oli ihmisiä varten. Insinööri lähti viemään bioasetta maahan tappamaan ihmiset. Yrityksen esti kuitenkin miehistön viimeiset eloonjääneet törmäämällä Insinöörin alukseen ja uhraten itsensä. Planeetalle jäänyt Elizabeth Shaw selvisi hengissä, mutta joutui räjäjdyksestä selvinneen Insinöörin hyökkäyksen kohteeksi. Onneksi Elizabethin kehossa ollut olio, joka oli kasvanut jättimäiseksi Facehuggeriksi, hyökkäsi Insinöörin kimppuun ja tainnutti tämän. Elizabeth lähti toisen selviytyjän Davidin kanssa hakemaan lisää vastauksia kysymyksiin. Elokuvan lopussa näytetään, kun Insinöörin rinnasta purskahtaa ensimmäinen Alienin alalaji, Deacon.


title: Alien (rotu)

text: Matkallaan Insinöörien planeetalle, David alkaa kehitellä bioasetta tehokkaamaksi ja tutkimuksia varten hän tekee Elizabethista koehenkilön, jonka takia hän kuolee. Lukuisien kokeilujen jälkeen David oli vihdoin saanut kehiteltyä bioaseesta version, jota hän testasi Insinööreihin. Hän vapautti ainetta sisältävät kanisterit ilmakehään, josta insinöörit saivat tartunnan ja heidän kehoistaan purskahti uusia Alienin alalajeja, Neomorpheja. Laskeuduttuaan autiolle planeetalle, David alkoi kehitellä bioaseesta vieläkin tehokkaampaa versiota.


title: Alien (rotu)

text: Kuukausia myöhemmin tutkimusryhmä laskeutui samalle planeetalle, jonka mukana oli myös Davidin uudistettu versio Walter. Kaksi jäsentä saivat tartunnan bioaseesta ja kuolivat Neomorphien syntymiseen. Kaksi "lapsi" Neomorphia yrittivät käydä ryhmän kimppuun, joista toinen kuoli ja toinen pakeni Davidin saapuessa. David vei tutkimusryhmän tukikohtaansa ja kertoi heille, että Elizabeth Shaw "kuoli aluksen osuessa maahan". Kun aikuiseksi kasvanut Neomorph tappaa yhden jäsenistä, jonka takia ryhmän johtaja Oram tappaa olion ja tajuaa Davidillä olevan näppinsä pelissä. Oram pakottaa Davidia selittämään koko asian. David vie Oramin laboratorioonsa ja näyttää työskentelynsä tuloksen. David pyytää Oramia katsomaan jättimäisen munan sisään, josta Oramin kasvoille hyökkää Facehugger. Sen jälkeen Oramin rinnasta purskahtaa ensimmäinen Xenomorph. Sen jälkeen David yrittää tappaa ryhmän naispuolisen jäsenen Danielsin. Walter kuitenkin estää sen ja hänen ja Davidin välille syntyy tappelu, josta Walter näyttää selviytyvän.


title: Alien (rotu)

text: Eloonjääneet pakenevat aluksella planeetalta ja tappavat Xenomorphin nosturilla. Kuitenkin alukselle lurkkinut toinen Xenomorph tappaa kaikki paitsi Walterin, aluksen kapteenin Fariksen ja Danielsin. Lopulta kolmikko onnistuu heittämään Xenomorphin ulos aluksesta ja Faris ja Daniels käyvät hyperunikammioihin. Walter paljastuu kuitenkin Davidiksi ja vaivuttaa matkustajat hyperuneen. Lopussa David oksentaa Facehuggerin alkioita ja säilöö ne aluksen kaappeihin.


title: Alien (rotu)

text: Alienin ensimmäinen ”kehitysmuoto” on "facehugger" (”naamanhalaaja”), hämähäkin tapainen hännällinen olento, joka hyppää uhrin kasvoille ja laskee tämän kurkusta alkioita kasvamaan uhrin vatsaan (kuningattaren facehugger on väritykseltään musta ja se levittää uusien kuningattarien alkioita). Facehugger ajaa uhrinsa koomaan ja syöttää sille happea, ettei uhri kuole. Kun alkio on turvallisesti paikallaan, facehugger irtoaa ja kuolee. Uhri herää myöhemmin muistamatta juuri mitään tapahtuneesta. Alienit hankkivat uusia isäntiä ja asettavat nämä eritteillään sopivaan paikkaan, että munasta kuoriutuva facehugger löytää liikkumattomaksi tehdyn uhrin.


title: Alien (rotu)

text: Facehuggerin on tarkoitus hyökätä potentiaalisen isännän kasvoille ja kuristaa hännällään isännän kurkkua. Tämä laukaisee uhrissa vaistonvaraisen reaktion ja saa uhrin aukaisemaan suunsa. Täten facehuggerilla on mahdollisuus sijoittaa ovipositorinsa suun kautta isännän sisään ja tällä tavalla sijoittaa alkio uhriin. Ovipositorin ollessa suurempi kuin ihmisen ruokatorvi, itse sijoitusprosessi on aikaa vievä operaatio. Jotta uhri ei menehtyisi tämän prosessin aikana, facehugger syöttää uhrille happea. Tapauksia ei ole voitu tutkia järjestelmällisesti, ja siksi ei voida varmuudella sanoa tapahtuuko tämä keuhkojen kautta, vai syöttääkö facehugger happea suoraan uhrin verenkiertoon. Koska facehugger itse on anaerobinen elämänmuoto, eikä sillä täten ole keuhkoja, jälkimmäinen on todennäköisin vaihtoehto.


title: Alien (rotu)

text: Facehuggerin irrottaminen uhrista on varsin vaarallista, sillä sen veri on voimakkaan hapokasta. Poistamisyrityksen aistiessaan facehugger yrittää tappaa uhrinsa. Facehugger jää kiinni uhrinsa kasvoihin suojellen näin sekä alkion ensimmäistä vaihetta ja pitäen isännän hengissä, kunnes sijoitettu alkio kykenee kehittymään omatoimisesti. Tämän ainoan tehtävänsä suoritettuaan, facehuggerin elämänsykli on täysi ja se irrottautuu uhrista ja kuolee.


title: Alien (rotu)

text: Alienin seuraava kehitysmuoto on "chestburster" (”rinnanrepijä”), jonka aikana alien repii tiensä ulos isäntäeliön vartalosta.


title: Alien (rotu)

text: Kun Alienin sikiö on kehittynyt tarpeeksi, se tulee isäntä kehon rinnan läpi tappaen tämän ja päästen samalla ulkomaailmaan kohti seuraavaa kehitysmuotoa. Tämä toimitapa vastaa parasitoidieliötä, joka loisittuaan aikansa tulee esiin isäntäeliöstä usein tappaen tämän. On epäselvää, miten olio saa "sahattua" uhrin kylkiluut katki. On mahdollista, että Alien tuhoaa kielellään rintalastan, jonka jälkeen sen on helppo ryömiä ulos. Spekuloidaan, että Alien tuhoaa isännän sydämen samalla varmistaakseen, että tämä on kuollut.


title: Alien (rotu)

text:
Rinnanrepijävaiheen jälkeen alien kasvaa täysikasvuiseksi. Alieneita on useita alalajeja: "drone" ja "warrior" (ihmisestä syntynyt alien), "runner" (koirasta tai nelijalkaisesta eläimestä) sekä "praetorian" (kuningattaren henkivartija tai nuori kuningatar).
Kuningattaria on normaalisti pesässä kolme kappaletta (joista kaksi on normaaleja ja yksi on kuningattarien keisarinna ("empress"), jonka asema pesässä on korkein).


title: Alien (rotu)

text: "Alien – ylösnousemuksessa" drone pystyi sylkemään happoa uhrinsa päälle. Elokuvassa tavattiin uusi alien, joka syntyi kloonaamalla Ellen Ripleyn DNA:ta. Otus syntyi odottamattomalla tavalla kuningattaren kohdusta. Otukselle annettiin nimeksi Newborn. Newborn oli enemmän ihmisen kaltainen kuin muut alienit; sillä oli muun muassa muista alieneista poiketen selvästi erottuvat silmät. Newborn vaikutti olevan vahvempi kuin kuningatar, sillä se tappoi tämän yhdellä iskulla. Newborn oli väritykseltään valkoinen muiden alieneiden ollessa mustia (ainoastaan runner on ruskeanpunainen). Newborn tunsi suurta kiintymystä Ripleyhin ja piti tätä ”äitinään”.


title: Alien (rotu)

text: Predalien eli Yautjamorph on Alienin ja "Predatorin" yhdistelmä, joka esiintyy elokuvissa "Alien vs Predato"r ja "Aliens vs Predator 2". Predalien syntyy, kun Facehugger kiinnittyy Predatoriin tai Super Predatoriin. Predalien käy läpi kaikki Alien-rodun kehitysmuodot (Facehugger, Chestburster ja Alien). Tavallinen Predalien on samanpituinen kuin Super Predator eli hieman tavallista Alien-kuningatarta pienempi ja tavallista Predatoria isompi, mutta se helpottaa Predalienin liikumista sisätiloissa, joissa ihmiset voivat kulkea tavallisesti.  Koska Predalienissa on kumpaakin rotua, ei osata sanoa "kumman puolella" se on ja kumpaa siinä on enemmän. Predalien on todella vaarallinen, koska siinä on kummankin rodun tappavat puolet.Predalienin ulkonäöstä huomaa molempia rotuja. Predalienilla on Alienin muotoinen pää, mutta sillä on Predatorien "rastatukka" ja suu. Predalienin kädet, häntä ja ruumiinrakenne on sama kuin Alieneilla paitsi Predalienilla on vähän lihaksikkaampi keho. Sillä on myös Alienien kieli ja Predalien on Predatoria isompi, mutta Alien-kuningatarta hieman lyhyempi. Predalienin veri hohtaa (kuten Predatoreilla) ja on keltaista (kuten Alieneilla), mutta ei syövytä.


title: Emmet Hawksworth

text: Emmet Hawksworth on henkilöhahmo brittiläisessä komediasarjassa "Pokka pitää". Emmetiä näyttelee David Griffin.


title: Emmet Hawksworth

text: Emmet on Elizabethin veli ja he asuvat samassa talossa Emmetin erottua vaimostaan. Emmet on ammatiltaan pianisti. Emmet kammoaa Hyacinthiä kuten myös Elizabeth ja yrittää aina kaikin mahdollisin tavoin välttää hänen laulamistaan, kynttiläillallisia ja kahvikutsuja. Aluksi Hyacinth luuli Emmetin olevan Elizabethin yövieras ja suunnitteli jopa tämän ulos savustamista, koska puolipukeiset miehet eivät sopineet hienolle asuinalueelle. Hän kuitenkin ystävystyi pian Emmetin kanssa, kun sai kuulla tämän olevan muusikko. Emmet on erittäin hyvä ystävä Richardin kanssa ja välillä hän ei ymmärrä kuinka Richard voi kestää vaimoaan. Hyacinthin sisar Rose on iskenyt silmänsä Emmetiin.


Jalkapallon alle 21-vuotiaiden Euroopan-mestaruuskilpailut on Euroopan jalkapalloliiton Uefan järjestämä mestaruusturnaus alle 21-vuotiaista pelaajista koostuville maajoukkueille.


title: Jalkapallon alle 21-vuotiaiden Euroopan-mestaruuskilpailut

text: Lopputurnaus pelataan kahden vuoden välein. Siihen osallistuu nykyisin kahdeksan joukkuetta. Kilpailut järjestettiin nykymuodossaan ensimmäisen kerran vuonna 1978. Ne toimivat myös karsintoina olympiaturnaukseen.


text: Kilpailujen edeltäjänä voidaan pitää vuosina 1967–1970 pelattua alle 23-vuotiaiden haasteturnausta. Vuosina 1972–1976 pelattiin alle 23-vuotiaiden Euroopan-mestaruudesta.


text: Kilpailut pelattiin aiemmin parillisina vuosina eli päällekkäin miesten maailmanmestaruuskilpailujen ja Euroopan-mestaruuskilpailujen kanssa. Vuodesta 2007 lähtien lopputurnaus on pelattu parittomina vuosina. Aiemmin lopputurnauksen isäntänä toimi joku pitkälle selvinneistä joukkueista. Nykyisin isäntämaa valitaan etukäteen isäntäjoukkueen päästessä suoraan lopputurnaukseen.


text: Kilpailuihin osallistuvien pelaajien on oltava korkeintaan 21-vuotiaita karsintojen alkaessa kaksi vuotta ennen varsinaista lopputurnausta. Itse lopputurnauksessa pelaajat voivat siis olla 23-vuotiaita.


title: Superpallo (albumi)

text: Superpallo on Maija Vilkkumaan viides studioalbumi, kokoelma ja livelevy mukaan lukien seitsemäs albumi. Se julkaistiin 1. lokakuuta 2008, ja sen on tuottanut Riku Mattila. Levy nousi Suomen virallisen albumilistan kärkisijalle. Sen ensimmäinen single oli ”Suojatiellä”, toinen ”Luokkakokous” ja kolmas ”Mä haluun naimisiin”. Kahdesta ensimmäisestä singlestä on tehty musiikkivideot.


title: Strå

text: Strå on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Vadstenan taajamaan 3,8 kilometriä, Bondorlundaan 2,7 km, Tistorpiin 2,9 km, Kastaan 3,5 km, Hoviin 4,2 km ja Börstadiin 4,3 km.


title: Strå

text: Kylässä sijaitsee keskiajalla rakennettu kirkko. Kirkon alttarirakennelma on tehty 1700-luvulla peruskorjauksessa.


title: Strå

text: Strå oli vuosina 1863–1951 itsenäinen kunta. Vuonna 1952 se yhdistyi Örbergan, Nässjan, Herrestadin, Källstadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.


title: Isä (Pokka pitää)

text: Isä () on henkilöhahmo brittiläisessä komediasarjassa Pokka pitää. Häntä näytteli George Webb. Osa sarjan jaksoista keskittyy isän erikoisiin edesottamuksiin.


title: Isä (Pokka pitää)

text: Isä on neljän tyttären (Hyacinth, Daisy, Violet ja Rose) isä. Isällä on myös kaksi lastenlasta (Daisyn tytär Stephanie ja Hyacinthin poika Sheridan), sekä yksi lapsenlapsenlapsi Kylie, Stephanien tytär. Isä on osin dementoitunut ja elää usein toisen maailmansodan aikaisissa tapahtumissa. Hän asuu Daisyn ja Onslow'n luona. Toisin Daisy ja Onslow, Hyacinth puhuu isästä aina hyvin kunnioittavasti, mutta esittää erilaisia verukkeita sile, miksi ei halua ottaa tätä luokseen asumaan. Todellisuudessa Hyacinth häpeää isän käytöstä eniten eikä usein halua tulla nähdyksi julkisesti tämän seurassa.


title: Isä (Pokka pitää)

text: Isä ei puhu paljoa eikä häntä ole nähty kovin useassa jaksossa. Välillä hän vaikuttaa apaattiselta, mutta välillä taas on hyvin energinen ja aktiivinen. Kun Isä luulee olevansa sodassa hän kulkee puisen kiväärin kanssa, joskus sotilaskypärään tai kaasunaamariin pukeutuneena, ja ilmoittaa suorittavansa jotakin tärkeää tehtävää. Joskus hän luulee muita ihmisiä ja jopa omia lapsiaankin "sakemanneiksi". Joskus isä myös kuvittelee keskustelevansa kuolleen komppanianpäällikönsä kanssa.


title: Isä (Pokka pitää)

text: Useissa tarinoissa isä karkaa tekemään jotain omituista. Hänellä on tapana tuoda huoneeseensa tuntemattomia naisia, joista ei välttämättä tiedä seuraavana päivänä tuon taivaallista. Isä tekee vanhuudenhöperyyttään myös muita outoja temppuja kuten pukeutuu safarioppaaksi, juoksentelee alastomana yöllä kanaalilla tai pukeutuu Kapteeni Keskiyöksi.


title: Örberga

text: Örberga on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Kastaan 1,9 kilometriä, Vallaan 4,2 km, Hagebyhyn 4,3 km, Herrestadiin 5,6 km, Källstadiin 5,9 km ja Rogslösaan 6,8 km.


title: Örberga

text: Kylässä sijaitsee kirkko, jonka vanhimmat osat on rakennettu 1100-luvun alussa. Kirkontornin huippu on valmistunut 1700-luvulla.


title: Örberga

text: Örberga oli vuosina 1863–1951 itsenäinen kunta. Vuonna 1952 se yhdistyi Strån, Nässjan, Herrestadin, Källstadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.


title: Nässja

text: Nässja on kylä Vadstenan kunnassa Itä-Götanmaan läänissä Ruotsissa.


title: Nässja

text: Kylässä sijaitsee kirkko, joka rakennettiin 1100-luvulla, ja sen lähistöllä on rauta-ajalta peräisin oleva Nässja domarring -kalmisto.


title: Nässja

text: Nässja oli vuosina 1863–1951 itsenäinen kunta. Vuonna 1952 se yhdistyi Strån, Örbergan, Herrestadin, Källstadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.


title: Herrestad

text: Herrestad on kylä Vadstenan kunnassa Itä-Götanmaan läänissä Ruotsissa. Kylästä on linnuntietä matkaa Källstadiin 1,9 kilometriä, Vallaan 2,7 km, Rogslösaan 3,9 km, Nybyhyn 4,3 km, Hagebyhyn 5,4 km, Örbergaan 5,6 km ja Kastaan 5,9 km.


title: Herrestad

text: Kylässä on kirkko, joka tutkimusten mukaan on rakennettu noin vuonna 1112. Kirkko on Ruotsin vanhin kirkko, joka on ajoitettu. Kirkon alttarikaappi ja pietà-maalaus ovat peräisin 1400-luvulta.


title: Herrestad

text: Herrestad oli vuosina 1863–1951 itsenäinen kunta. Vuonna 1952 se yhdistyi Strån, Nässjan, Örbergan, Källstadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.


title: Källstad

text: Källstad on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Vallaan 1,9 kilometriä, Herrestadiin 1,9 km, Rogslösaan 1,9 km, Nybyhyn 2,7 km, Frebergaan 3,5 km, Hagebyhyn 4,2 km, Väversundaan 5,4 km, Örbergaan 5,9 km ja Kastaan 6,8 km.


title: Källstad

text: Kylässä sijaitseva nykyinen kirkkorakennus on rakennettu 1870-luvulla, jolloin torniin rakennettiin porraspääty. Kappeli ja torni valmistuivat keskiajalla.


title: Källstad

text: Källstad oli vuosina 1863–1951 itsenäinen kunta. Vuonna 1952 se yhdistyi Strån, Nässjan, Örbergan, Herrestadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.


title: Rogslösa

text: Rogslösa on pientaajama () Vadstenan kunnassa Itä-Götanmaan läänissä Ruotsissa. Asukkaista pientaajamassa oli vuonna 2005 105. Pientaajaman pinta-ala puolestaan oli tuolloin 0,19 neliökilometriä. Vuoden 2010 tietojen mukaan pientaajaman asukasluku oli 90 ja pinta-ala 0,21 neliökilometriä.


title: Rogslösa

text: Rogslösasta on matkaa linnuntietä Bårstadiin noin kilometri, Nybyhyn 1,9 km, Källstadiin 1,9 km, Frebergaan 2,1 km, Borghamniin 2,9 km, Hagebyhyn 3,7 km, Herrestadiin 3,9 km, Örbergaan 6,8 km ja Ombergille 8 km.


title: Rogslösa

text: Rogslösan kirkko on rakennettu 1100-luvun alussa. Kirkon krusifiksi ja alttarikaappi ovat 1400-luvulta peräisin. Lisäksi Rogslösassa on Rogslösa skola, jota käy noin 60 lasta.


title: Rogslösa

text: Rogslösa oli vuosina 1863–1951 itsenäinen kunta. Vuonna 1952 se yhdistyi Strån, Nässjan, Örbergan, Källstadin, Herrestadin ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.


title: Mortal Mind Creation

text: Mortal Mind Creation on Celestyn kolmas studioalbumi, joka julkaistiin 24. lokakuuta 2006.


title: Mortal Mind Creation

text: Kaikki kappaleet säveltänyt Celesty ja sanoittanut Jere Luokkamäki, ellei toisin mainittu.


title: Agassiz

text: Agassiz [agasi] voi viitata seuraaviin ihmisiin ja asioihin:


title: Next Avengers: Heroes of Tomorrow

text: Next Avengers: Heroes of Tomorrow on vuonna 2008 suoraan DVD:lle julkaistu animaatioelokuva, joka perustuu hieman Marvel Comicsin sarjakuva ryhmään Kostajat. Elokuvassa keskityttiin Kostajien lapsiin, joiden huoltajana toiminut Tony Stark opetti heitä taistelemaan tulevaa pahuutta Ultronia vastaan. Elokuvan ohjasi Jay Oliva ja käsikirjoittivat Greg Johnson, Craig Kyle ja Christopher Yost. Pääosassa ääninäyttelivät Noah C. Crawford, Brenna O'Brien, Aidan Drummond, Dempsey M. Pappion, Adrian Petriw ja Tom Kane.


title: Next Avengers: Heroes of Tomorrow

text: Kostajien kahdeksasta aktiivi jäsenestä vain kolme selvisi hengissä kohdatessaan Ultronin, jonka myötä Tony Stark ottaa heidän lapset (James Rogers, Mustan Lesken ja Kapteeni Amerikan poika; Pym, Jättiläisen ja Ampiaisen poika; Azari, Mustan Pantterin ja Stormin poika ja Torunn Thorin tytär) huostaansa ja kasvattaa heitä lähes 13 vuotta. Vision palatessa takaisin Starkin luokse 13 vuoden poissaolon jälkeen, hän kertoo Starkille Francis Bartonin, Haukansilmän pojan olevan sittenkin elossa. Valitettavasti lasten vakoillessa Starkia yrittäessään saada selville kuka Vision oikein on ja mitä on tekeillä. Samaan aikaan James aktivoi vahingossa Kostajien robottiversiot, jonka seurauksena Ultron saa selville Starkin piilopaikan. Hän pukee monen vuoden jälkeen Rautamiehen haarniskan ylleen, jotta voisi pidätellä Ultronia niin kauan, jotta lapset ehtisivät paeta. Huolimatta siitä Stark ei itse kykene pakenemaan ja joutuu Ultronin vangiksi.


title: Next Avengers: Heroes of Tomorrow

text: Lasten huomatessa tämän aluksen monitorista he päättävät pelastaa Starkin. Matkalla kohti Ultra Cityä he kohtaavat Bartonin, jonka kanssa lapset tekevät yhteistyötä pelastaakseen Starkin. Pelastuksen onnistuessa ryhmä karkaa Ultronin kaupungista kohti aavikkoa, jossa heidän tavoitteenaan on tavata Bruce Banner, joka on piileskellyt tuhoisain taistelun jälkeen aavikoisella alueella. Lasten ja Starkin pyytäessä apua Hulkilta, Banner ei kuitenkaan suostu päästämään petoaan irti vaan pitää sitä hirviönä. James kuitenkin saa idean houkutella Ultron heidän luokse saadakseen Bannerin muuttumaan Hulkiksi ja tuhoamaan pahimman uhkansa.


title: Next Avengers: Heroes of Tomorrow

text: Ultronin saapuessa paikalle yhdessä hallitsemiensa Kostajien robottien kanssa, lapset ryhtyvät epätoivoiseen taisteluun. Taistelun aikana he onnistuvat tuomaan Hulkin esille, joka taistelee aluksi vaivalloisesti Ultronia vastaan. Pym kuitenkin onnistuu sanomaan maassa makaavalle Hulkille vahingossa oikean ärsytyksen Ultronin olevan vahvempi kuin Hulk, jonka seurauksena hän raivostuu toden teolla ja repii Ultronin kahtia. Starkin kertoessa sen kuitenkin kykenevän ajan myötä korjaamaan itsensä jälleen kuntoon, Torunn vie Ultronin palasineen avaruuteen varmistaakseen ettei se enää palaisi takaisin. Matkalla Torunn on kuitenkin kuolla hyisevään avaruuteen, jonka seurauksena hänen isänsä Thor ilmestyy paikalle ja selittää syyn, jonka vuoksi hän jätti tyttärensä ja kutsui samalla hänet Asgardiin. Torunn kuitenkin haluaa palata mieluummin perheensä luokse maaplaneetalle, jonka Thor hyväksyy. Palatessaan takaisin Torunn sai oman haarniskansa. Lopuksi ryhmä päättää Bartonin käskystä palata takaisin Ultra Cityyn tuhoamaan loput robotit ja pelastamaan siellä olevat asukkaat. Bartonhan sanoo: "Se ei ole vielä ohi, pätkä. Ultra Cityssä on vielä kymmenentuhatta robottia odottamassa nuolia päihinsä."


title: Uunissa saunominen

text: Uunissa saunominen on vanha saunomisen muoto, jossa saunana toimii leivinuuni. Uunissa saunomista on entisaikaan harjoitettu muun muassa Vepsänmaalla Karjalassa. Nykyään tapa on yhä käytössä Tverin Karjalassa. Uunissa otetaan hiki pintaan ja vastotaan, minkä jälkeen peseydytään vedellä.


title: Uunissa saunominen

text: Kylpemistä varten uuni lämmitetään, ja uunin pohjalle asetetaan kerros olkia. Uunin ja sen luukun on oltava suurikokoisia. Kylpijä ryömii uuniin jalat edellä ja makaa selällään, kokonaan uunin sisällä. Uunin sisällä kylpijä viskoo vettä uunin kuumille pinnoille löylyä saadakseen. Uunissa voi käyttää myös vihtaa tavanomaiseen tapaan. Pintojen matalan lämpötilan vuoksi löylyt ovat vaatimattomat, mutta vihtomalla pienessä tilassa saadaan löylykokemus paremmaksi. Varsinainen peseytyminen tapahtuu uunin ulkopuolella.


title: Franco Sensi

text: Francesco "Franco" Sensi (29. heinäkuuta 1926 Rooma – 17. elokuuta 2008 Rooma) oli italialainen liikemies, joka tunnettiin parhaiten jalkapalloseura Roman puheenjohtajana.


title: Franco Sensi

text: Sensi toimi Roman puheenjohtajana vuodesta 1993 kuolemaansa asti. Hänen tyttärensä Rosella seurasi häntä tehtävässä.


title: Rosella Sensi

text: Rosella Sensi (s. 18. joulukuuta 1971 Rooma) on italialainen liikenainen.


title: Rosella Sensi

text: Sensi tuli Roman puheenjohtajaksi vuonna 2008. Hän seurasi tehtävässä isäänsä Francoa. Sensien 18 vuotta kestänyt valtakausi Romassa päättyi vuonna 2011, kun Thomas R. DiBenedetto ja Unicredit-pankki ostivat AS Roman osake-enemmistön. Rosella Sensi jätti tehtävänsä seuran puheenjohtajana heinäkuussa 2011.


title: Gregg Popovich

text: Gregg Charles ”Pop” Popovich (s. 28. tammikuuta 1949 East Chicago, Indiana) on yhdysvaltalainen koripallovalmentaja.


title: Gregg Popovich

text: Popovich on toiminut NBA:n San Antonio Spursin päävalmentajana vuodesta 1996 lähtien. Hän on johdattanut seuran mestaruuteen vuosina 1999, 2003, 2005, 2007 ja 2014. Lisäksi seura oli loppuottelujen häviävänä osapuolena vuonna 2013. Popovichia pidetään yhtenä NBA-historian parhaista valmentajista. Ennen siirtymistään San Antonion päävalmentajaksi hän toimi vuosina 1988–1992 seuran apuvalmentajana, Larry Brownin ollessa päävalmentaja, ja vuodesta 1994 seuran toimitusjohtajana (). Hän jätti toimitusjohtajuuden vuonna 2002, jolloin tehtävässä aloitti R. C. Buford. Popovich on toiminut NBA:ssa myös Golden State Warriorsin apuvalmentajana vuosina 1992–1994.


title: Gregg Popovich

text: Popovichilla ei ole takanaan merkittävää pelaajauraa, vaan hän aloitti valmennusuransa jo 24-vuotiaana Yhdysvaltain ilmavoimien akatemian joukkueen apuvalmentajana. Sitä ennen hän oli pelannut joukkueessa neljä kautta ja toiminut viimeisellä pelaajakaudellaan sen kapteenina. Vuonna 1979 Popovich aloitti Pomona Collegen ja Pizer Collegen yhteisjoukkueen päävalmentajana, jona toimi kahdeksan kauden ajan.


title: Gregg Popovich

text: Helmikuussa 2015 Popovichista tuli yhdeksäs tuhat NBA-ottelua voittanut valmentaja. Vain Jerry Sloan ja Phil Jackson ovat saavuttaneet tuhat voittoa Popovichia nopeammin. Rajapyykin saavuttamiseen meni Popovichilta 1 462 ottelua. Sloanin ja Popovichin lisäksi kukaan ei ole voittanut tuhatta ottelua saman joukkueen päävalmentajana.


title: Gregg Popovich

text: Gregg Popovich oli naimisissa Erin Popovichin kanssa 1970-luvulta huhtikuuhun 2018, tämän kuolemaan saakka. Pari sai kaksi lasta, pojan ja tyttären.


title: Inanna

text: Inanna (tai Ninnanna, "taivaan kuningatar") oli sumerilaisessa mytologiassa esiintynyt rakkauden, hedelmällisyyden ja sodan jumalatar. Häntä vastasi Assyrian, Babylonian ja Akkadian mytologioissa Ištar , sekä myöhemmin kreikkalaisessa mytologiassa Astarte.


title: Inanna

text: Inanna oli taivaanjumalan Anun tytär, mutta hänet on mainittu myös kuunjumala Nannan ja tämän puolison Ningalin lapsena. Toisinaan hänet esitetään Venus-planeetan Ninsianna-nimisenä personifikaationa. Inanna on mainittu hedelmällisenä hahmona, joka ensin hurmasi miehet ja sitten jätti heidät. Yleensä hänet kuvattiin joko kalliisiin vaatteisiin pukeutuneena, tai sitten täysin alastomana. Inannan symbolina oli kahdeksansakarainen tähti. Merkittäviä Inannan pyhättöjä oli Urukissa, Zabalamissa ja Babylonissa.


title: Inanna

text: Inannaan liittyy tunnettu myytti hänen laskeutumisestaan alamaailmaan, jossa hän laskeutuu manalaan ja julistautuu sen valtiaaksi. Manalan todellinen valtias on kuitenkin hänen siskonsa Ereškigal, joka Inannan röyhkeyden vuoksi surmaa tämän. Luonto kuitenkin kuolee Inannan mukana eikä mikään enää voi kasvaa, joten Ea antaa hänen syntyä uudestaan. Inanna antaa puolisonsa Dumuzin ottaa hänen paikkansa, ja tästä tuleekin manalan hallitsija yhdessä Ereškigalin kanssa.


title: Peter Klashorst

text: Peter Klashorst (s 11. helmikuuta 1957) on a hollantilainen taidemaalari, kuvanveistäjä ja valokuvataiteilija.


title: Peter Klashorst

text: Peter Klashorst syntyi 11. helmikuuta 1957 Santpoortissa Hollannissa.


title: Peter Klashorst

text: Klashorst valmistui taiteilijaksi Amsterdamin Gerrit Rietveld Academiesta vuonna 1981, aloitti uransa uusekspressionistina ja sai valmistumisensa jälkeen nopeasti julkisuutta. Hän erikoistui erityisesti hollantilaisten ja useiden Afrikan maiden nuorten naisten maalaamiseen ja valokuvaamiseen. Hän oli toinen vuosina vuosina 1987–1995 toimineen After Nature-taiteilijaryhmän perustajista. Klashorst on maalannut paljon myös muotokuvia.


title: Peter Klashorst

text:
Vuonna 2000 Klashorst joutui pääosin islamilaisessa Senegalissa taiteensa vuoksi muutamiksi viikoiksi poliisin pidättämäksi. Hänen epäiltiin käyttävän prostituutiota hyväkseen, yllyttävän irstailuun ja säädyttömien kuvien valmistamiseen, koska hän oli maalannut paikallisia naisia alastomina. Klashorstin onnistui kuitenkin ostaa itsensä vapaaksi lahjomalla virkamiehet ja livahtaa Gambiaan.
Toisella matkallaan Afrikkaan vuonna 2003 hänet karkotettiin myös Gambiasta syytettynä pornografisien maalauksien tekemisestä.


title: Peter Klashorst

text: Vuonna 2003 Klashorst oli lyhyen jakson ajan mukana politiikassa oman puolueensa "O O Den Haagin" kanssa, mutta vetäytyi myöhemmin ehdokkuudestaan vaaleissa. Hän yritti uudelleen Amsterdamin kunnallisvaaleissa vuonna 2006 toisen puolueensa "Huisje Boompje Beestjen" kanssa, mutta ei onnistunut saamaan riittävästi ääniä. Klashorstin puolue ajoi muun muassa kaikkien huumeiden laillistamista.


title: Peter Klashorst

text: Klashorst on teki myös televisio-ohjelmasarjaa nimeltä "Schilder met Peter" (), jossa hän maalasi suorassa lähetyksessä kenelle tahansa, joka halusi katsella hänen maalaamistaan.


title: Peter Klashorst

text: Taiteilijan uransa lisäksi Klashorst on soittanut bassoa Soviet Sex -yhtyeessään, perustanut oman piraatti-TV-aseman ja yökerhon sekä toiminut opettajana Amsterdamin Instituut voor Schilderkunstissa.


title: Peter Klashorst

text: Vuonna 2005 ilmestyi Robert Vuijsjen kirjoittama Klashorstin virallinen elämäkerta "King Klashorst".


title: B&H Airlines

text: B&H Airlines (aikaisemmin Air Bosna) on Bosnia-Hertsegovinan 12. elokuuta 1994 perustettu kansallinen lentoyhtiö. Yhtiö tunnettiin aiemmin nimellä Air Bosna, mutta se vaihtoi nimensä vuoden 2004 puolivälissä B&H Airlinesiksi.


title: B&H Airlines

text: Yhtiöllä on kaksi konetta, ja se lentää 11 kohteseen. Solmukohtana yhtiölle toimii Sarajevon kansainvälinen lentoasema.


title: B&H Airlines

text: Yhtiö perustettiin 12. elokuuta 1994 nimellä Air Bosna ja se aloitti liikennöinnin vuonna 1997 vuokratulla koneella Eurooppaan. Vuonna 2000 yhtiön piti uusia laivastoaan, mutta pääomistajan vedettyä rahalliset avustuksensa pois, sopimus Airbusin kanssa purkautui.


title: B&H Airlines

text: Vuonna 2003 yhtiö lopetti operoinnin. Yhtiö operoi silloin 14 kohteeseen yhdellä McDonnell Douglas MD-82 -koneella ja yhdellä Fokker 50 -konella. Yhtiöllä oli myös ennen toiminnan seisahtamista kaksi code sharing -sopimusta. 2004 Yhtiö jatkoi toimintaansa kahdella ATR 72 -koneella.


title: B&H Airlines

text: Yhtiöllä on nykyisin käytössään kaksi konetta, joilla yhtiö kuljettaa vuosittain keskimäärin 60 000 matkustajaa. Yhtiöllä on tavoitteenaan hankkia kaksi suurempaa konetta mahdollisimman pian. Näiden koneiden matkustajakapasiteetiksi on kaavailtu 140 matkustajaa.


title: B&H Airlines

text: Viralliset kotisivut


title: Morgan Robertson

text: Morgan Robertson (30. syyskuuta 1861 – 24. maaliskuuta 1915) oli yhdysvaltalainen kirjailija. Hänet tunnetaan muun muassa pienoisromaanista "Futility, or the Wreck of the Titan" (1898), jossa kuvatussa katastrofissa oli yhtymäkohtia vuonna 1912 tapahtuneeseen RMS Titanicin uppoamiseen. Kyseessä on yksi väitetyistä Titaniciin viitanneista ennakkoaavistuksista.


title: Morgan Robertson

text: Robertson oli myös periskoopin mahdollinen keksijä.


title: Kolme pukkia

text: Kolme pukkia on vanha norjalainen satu.


title: Kolme pukkia

text: Kolme pukkia, Isopukki, Keskipukki ja Pikkupukki asuvat yhdessä. Pukit haluavat päästä joen toiselle puolelle syömään ruohoa, jolloin pitää ylittää silta. Sillan alla asuu hirmuinen peikko. Pikkupukki kävelee ensin siltaa, kunnes peikko tulee ja uhkaa syödä tämän. Peikko kuitenkin päästää pukin menemään tämän sanottua, että kohtaa tulee vielä isompia pukkeja, joista peikko saisi luonnollisesti enemmän syötävää. Seuraavalle pukille tapahtuu myös niin, ja peikko päästää toisenkin pukin menemään. Kolmas pukki kävelee siltaa ja peikko uhkaa syödä pukin ja niinpä peikko tulee sillalle,mutta Isopukki laskee sarvensa ja puskee peikon jokeen eikä peikkoa enää näy. Pukit syövät vatsansa täyteen kukkia ja ruohoa.


title: Keskusstadion

text: Keskusstadion () on usean urheilustadionin nimi entisen Neuvostoliiton alueella.


title: Keskusstadion

text: Venäjällä:Kazakstanissa:Ukrainassa:Afganistanissa:


title: Yeah (LCD Soundsystemin kappale)

text: ”Yeah” on yhdysvaltalaisen LCD Soundsystemin kappale, joka julkaistiin singlenä 12. tammikuuta 2004. Single sisältää kaksi versiota kappaleesta. Se on julkaistu ainoastaan 12-tuumaisena vinyylilevynä. Kappale on mukana yhtyeen tammikuussa 2005 julkaistulla esikoisalbumilla "LCD Soundsystem".


title: Yeah (LCD Soundsystemin kappale)

text:
A-puoli
B-puoli


title: Astrahanin keskusstadion

text: Keskusstadion () on monikäyttöinen stadion Astrahanissa Venäjällä. Stadion avattiin vuonna 1955. Nykyään sitä käytetään enimmäkseen jalkapallossa FC Volgar Astrahanin kotikenttänä. Stadionille mahtuu 30 500 ihmistä.


title: Kazanin keskusstadion

text: Keskusstadion () on monikäyttöinen stadion Kazanissa Venäjällä. Stadion avattiin 21. elokuuta vuonna 1960. Nykyään sitä käytetään enimmäkseen jalkapallossa FK Rubin Kazanin kotikenttänä. Stadionille mahtuu 30 133 ihmistä.


title: Antimakassi

text: Antimakassi on irrallinen virkattu liina tai muu kangas, joka asetetaan suojaamaan tuolin, sohvan tai muun istuimen selkänojaa. Nimi on peräisin makassaröljystä, jota miehet käyttivät hiuksissaan 1800-luvulta lähtien ja josta jäi tahroja istuimen kankaaseen. Makassaröljy on vaaleankeltaista, karvasmantelille tuoksuvaa öljyä, jota saadaan puristamalla "Schleichera trijuga" -puun siemenistä. Makassaröljy on saanut nimensä Makassarin kaupungista, joka on Indonesialle kuuluvan Sulawesin saaren suurin kaupunki saaren lounaisrannikolla. 1900-luvulla makassaröljyksi nimitettiin seesami- ja oliiviöljyjä, jotka oli värjätty ja parfymoitu nimenantajansa kaltaiseksi. Schleichera on etelä-aasialainen puusuku, jonka lajien hedelmät ovat läpimitaltaan parisenttisiä.


title: Age Ain’t Nothing but a Number

text: Age Ain’t Nothing but a Number on yhdysvaltalaisen laulajan Aaliyah’n ensimmäinen albumi, ja se julkaistiin vuonna 1994. Hän aloitti tekemään sitä 15-vuotiaana. Singleinä julkaistiin ”Back & Forth”, ”At Your Best (You Are Love)”, ”Age Ain’t Nothing but a Number” ja ”No One Knows How to Love Me Quite like You Do”.


title: Age Ain’t Nothing but a Number

text: Kaikki kappaleet kirjoittanut R. Kelly, ellei toisin mainittu.


title: Krasnojarskin keskusstadion

text: Krasnojarskin keskusstadion () on monikäyttöinen stadion Siperian Krasnojarskissa Venäjällä. Se on jalkapalloseura FK Jenisei Krasnojarskin kotikenttä. Stadionilla pelataan myös joitakin Venäjän rugby union -maajoukkueen otteluita. Stadionille mahtuu 22 500 katsojaa.


title: Krasnojarskin keskusstadion

text: Stadion avattiin vuonna 1967 ja korjattiin perusteellisesti 2005.


title: One in a Million (Aaliyahin albumi)

text: One in a Million on yhdysvaltalaisen laulaja Aaliyahin toinen albumi, joka julkaistiin 1996.


title: Orjolin keskusstadion

text: Keskusstadion () on monikäyttöinen stadion Orjolissa Venäjällä. Stadion avattiin vuonna 1980. Nykyään sitä käytetään enimmäkseen jalkapallossa Venäjän 2. divisioonassa pelaavan orjolilaisen Rusitšin kotikenttänä. Stadionille mahtuu 15 292 ihmistä.


title: Orjolin keskusstadion

text: Rusitši Orjolin viralliset sivut (venäjäksi)


title: Biharin tulva 2008

text: Biharin tulva 2008 aiheutui Kosi-joen (myös Koshi) tulvasta Intian Biharin osavaltiossa elokuussa 2008. Bihar on Nepalin naapurissa. Yli kolme miljoonaa ihmistä joutui jättämään kotinsa. 1. syyskuuta 2008 kuolleita oli 90. New York Timesin mukaan Biharin tulva 2008 on pahin tulva alueella 50 vuoteen.


title: Biharin tulva 2008

text: Kosijoki tulvi monsuunisateiden vuoksi elokuun puolivälissä 2008. Kuukauden aikana Biharissa joutui noin 900 000 ihmistä jättämään kotinsa ja 100 000 ihmistä odotti yhä apua tulvaveden saartamana. Nepalissa 60 000 ihmistä menetti kotinsa tulvissa.


title: Biharin tulva 2008

text: Tulva upotti alleen satojen neliökilometrien alueen. Kosijokea yritettiin saada kuriin kanavalla, joka johdattaisi veden pois tulvan uurtamasta uudesta uomasta. Korjattavaa tietä arvioitiin olevan parituhatta kilometriä ja siltoja 250 kpl. 14. dalai-lama antoi miljoona rupiaa Biharille tulvauhreille 1.9.2008.


title: Mainen penny

text: Mainen penny on hopearaha, jota pidetään Norjan kuninkaan Olav Kyrren (hallitsi 1067–1093) lyöttämänä. Rahan väitetään löytyneen Mainesta Yhdysvalloista. Tällöin se olisi ainoa Yhdysvalloista arkeologisilla kaivauksilla löydetty aito viikinkiesine. Rahan on sanottu löytyneen vuonna 1957 intiaanien asuinpaikalta Naskeag Pointista, josta on noin 1 250 kilometrin matka Newfoundlandin L’Anse aux Meadowsin skandinaavisiirtokuntaan. Kolikon aitouden kannattajien mukaan löytö osoittaa, että viikinkien ja intiaanien välillä oli yhteyksiä, ja että skandinaavien yhteydet Pohjois-Amerikkaan eivät katkenneet L'Anse aux Meadowsin siirtokunnan hylkäämiseen.


title: Mainen penny

text: Mainen pennyn alkuperästä on esitetty epäilyksiä. Ainoa tunnettu viikinkiasumus Pohjois-Amerikassa L'Anse aux Meadowsissa oli lyhytaikainen ja sijoittui vuoden 1000 tienoille. Kolikon löytänyt amatööriarkeologi Guy Mellgren oli numismaatikko, joka keräili historiallisia kolikoita. Oslon yliopiston tohtori Kolbjorn Skaare tunnisti rahan 22 vuotta löytämisen jälkeen. Skandinaavisia 1000-luvun rahoja ei ole kuitenkaan löydetty Grönlannista, vaikka siellä oli useita skadinaavista asutuksia. Islannista rahoja on löydetty, ei kuitenkaan yhtään Olav Kyrren lyöttämää. Yhdysvaltain numismaatikkoyhdistyksen mukaan kolikko on todennäköisesti peräisin vuonna 1878 Gresslistä, Norjasta tehdystä rahalöydöstä.


title: Vinttikoirarata

text: Vinttikoiraradat ovat ovaalin muotoisia, noin 500 m pitkiä ja pintana niissä on hiekka tai nurmikko. Yhdessä kilpailulähdössä juoksee kerrallaan enintään 6 koiraa, jotka lähtevät samaan aikaan aukeavista lähtökopeista. Edellä kulkee moottorilla toimiva jänis eli viehe. Kilpailtavat matkat ovat noin 300 m (sprinttimatka), noin 500 m (keskimatka) ja noin 700 m (pitkämatka).


title: Vinttikoirarata

text: Suomessa ratakilpailuja järjestää kaksi liittoa. Suomen vinttikoiraliiton (SVKL) kisoissa kilpailuoikeuden saavat kaikki koejuoksut suorittaneet vinttikoirat. Greyhound Racing Liiton kilpailuissa kilpailuoikeudet saavat greyhoundit ja whippetit.


title: Yvan Muller

text: Yvan Muller (s. 16. elokuuta 1969 Altkirch, Alsace, Ranska) on ranskalainen autourheilija. Nykyään hän kilpailee vakioautojen maailmanmestaruussarjassa, WTCC:ssä. Uransa alkuvaiheilla Muller on ajanut myös formulaluokissa ja on osallistunut kahteen kertaan Le Mansin 24 tunnin ajoon.


title: Yvan Muller

text: Kilpailtuaan Ranskan Formula 3:ssa vuosina 1989–1991 Muller siirtyi Britannian Formula 2:een vuodeksi 1992 ja voitti sarjan mestaruuden. Omegaland-tallissa ajanut Muller voitti kymmenestä kilpailusta neljä. Vuonna 1993 hän kilpaili Formula 3000 -sarjassa, mutta saavutti vain kaksi pistettä.


title: Yvan Muller

text: Kaudesta 1994 lähtien Muller on kilpaillut vakioautosarjoissa. Hän kilpaili vuodet 1994 ja 1995, nyttemmin jo edesmenneessä, Ranskan vakioautosarjassa ja voitti jälkimmäisenä vuotena mestaruuden. Muller ajoi myös Italian ja Saksan vakioautosarjoissa, mutta ei saavuttanut niissä voittoja.


title: Yvan Muller

text: Vuodesta 1998 vuoteen 2005 Muller kilpaili British Touring Car Championship -sarjassa. Ensimmäisen kilpailunsa hän voitti sarjassa vuonna 1999. Vuonna 2003 hän voitti sarjan mestaruuden. Vuosina 2004 ja 2005 Muller oli loppupisteissä toinen. Kausi jäi Mullerin viimeiseksi BTCC-kaudeksi, ja hän siirtyi ajamaan World Touring Car Championship -sarjaan eli WTCC:hen. Hän on ajanut sarjassa kaudesta 2006 lähtien ja on saavuttanut osakilpailuvoittoja. Muller voitti maailmanmestaruuden vuonna 2008, ja sijoittui toiseksi kausina 2007 ja 2009. Vuoden 2009 jälkeen hän siirtyi SEATilta Chevroletille.


title: Yvan Muller

text: Muller on osallistunut uransa alkuvaiheilla vuosina 1993 ja 1996 Le Mansin 24 tunnin ajoon mutta ei ajanut maaliin asti. Vuonna 2007 hän osallistui Dakar-ralliin. Muller on lisäksi osallistunut Mestareiden kisaan. Hän on ajanut myös yksittäisiä Ranskan rallin kilpailuja Rallin MM-sarjassa.


title: Yvan Muller

text: Muller on naimaton, mutta hänellä on yksi tytär, Nina. Muller harrastaa pyöräilyä ja vesiskootterilla ajamista.


title: Sandro Šanšiašvili

text: Sandro Šanšiašvili (, 1888 Džugaani – 1979) oli georgialainen runoilija ja näytelmäkirjailija.


title: Sandro Šanšiašvili

text: Šanšiašvili syntyi pienessä Džugaanin kylässä lähellä Sighnaghin kaupunkia (joka kuului tuolloin Venäjän keisarikuntaan). 1900-luvun alussa hänen runo- ja proosamuotoiset näytelmänsä alkoivat kiinnittää huomiota. Samaan aikaan hän osallistui vallankumousliikkeeseen tsaarinvaltaa vastaan ja joutui vankilaan vuonna 1908. Hän alkoi kirjoittaa pitkiä runoja, jotka perustuivat kreikkalaisiin legendoihin Kolkhiista, ja kokosi vuonna 1909 runoteoksen, jota kutsutaan tavallisesti nimellä "Sevdis baghi" (, "surun puutarha"). Siihen vaikuttivat georgialainen 1700-luvun runoilija Besiki ja ranskalainen aikalaissymbolisti Paul Verlaine. Vuoden 1910 aikoihin kriitikot ylistivät häntä lupaavimmaksi ja eurooppalaistuneimmaksi georgialaisrunoilijaksi. Hän opiskeli Berliinissä, Zürichissä ja Leipzigissa vuosina 1911–1914 ja symbolistisen kertovan runouden vaikutus hänen tuotantoonsa korostui.


title: Sandro Šanšiašvili

text: Ensimmäisen maailmansodan aikana hän liittyi Georgian kansallisdemokraattiseen puolueeseen, joka kannatti Georgian itsenäisyyttä Venäjästä, ja toimitti sanomalehti "Sakartveloa" ja aikakauslehti "Merania". Vuonna 1925 Šanšiašvili kokosi kahdenkymmenen vuoden aikana laatimansa lyriikan kokoelmaan "Gavlili gza" (, "kulkemani ylevä tie"), minkä jälkeen hän laati sarjan sankarirunoutta. Viimein vuonna 1930 hän nousi koko Neuvostoliitossa kuuluisaksi teoksellaan "Anzor", joka on Kaukasian oloihin mukautettu käännös Vsevolod Ivanovin Venäjän sisällissotaa käsittelevästä näytelmästä "Bronepojezd 14-69" (, "panssarijuna 14-69"). Sandro Akhmeteli, Rustaveli-teatterin ohjaaja, muunsi näytelmän wagnerilaiseksi spektaakkeliksi. "Vasemmiston" neuvostokriitikot hyökkäsivät välittömästi näytelmää vastaan, koska heidän mielestään se trivialisoi vallankumouksen. 1930-luvulla Šanšiašvili yritti ylistää Stalinia ja Berijaa, koska hänen siteensä vainottuun Georgian älymystöön vaaransivat hänen henkensä Stalinin suurten puhdistusten aikana. Hänen myöhemmät draamansa käsittelivät 1700-luvun Georgian epäonnea ja sisällissotien aiheuttamia katastrofeja. Hänelle myönnettiin Neuvostoliiton valtionpalkinto vuonna 1949.


title: Legacy of Hate

text: Legacy of Hate on power metal -yhtye Celestyn toinen studioalbumi, joka julkaistiin 10. toukokuuta 2004.


title: Legacy of Hate

text: Kaikki kappaleet säveltänyt Kangas, Katajamäki, Luokkamäki ja Mäenpää, sanoittanut Kangas ja Luokkamäki, ellei toisin mainittu.


title: Orjattaresi

text: Orjattaresi () on kanadalaisen kirjailija Margaret Atwoodin romaani. Englanninkielinen alkuteos ilmestyi 1985 ja suomennos 1986. Kirja sai Kanadan kenraalikuvernöörin palkinnon 1985 ja ensimmäistä kertaa jaetun Arthur C. Clarke -palkinnon 1987. Se oli ehdolla myös useiden muiden palkintojen saajaksi.


title: Orjattaresi

text: "Orjattaresi" kuvaa dystooppista yhteiskuntaa, Gilead-nimistä teokratiaa, jonka johdossa ovat fundamentalistiset kristityt. Kirjassa tulee voimakkaasti esiin naisten äärimmäisen heikko asema.


title: Orjattaresi

text: Volker Schlöndorff on ohjannut romaanista elokuvan "Orjattaresi" (1990). Teoksen pohjalta on tehty myös televisiosarja "The Handmaid’s Tale – Orjattaresi" (2017).


title: Suppilomalikka

text: Suppilomalikka ("Clitocybe gibba") on kupera tai laakealakkinen suppilomainen punaruskea malikkalaji. Sen jalka on valkea tai säämiskänvärinen. Heltat ovat valkoiset, samoin malto. Sieni kasvaa havu- ja lehtimetsissä, polkujen varsilla, teiden reunoilla jne. Se on Suomessa hyvin yleinen. Lajin itiöpöly on valkoista.


title: Suppilomalikka

text: Suppilomalikka on syötävä, mutta on muistettava, että vaaleissa malikoissa on myrkkysieniä, joten sekoittamisvaara voi olla.


title: Vihertuoksumalikka

text: Vihertuoksumalikka ("Clitocybe odora") on kupera tai laakealakkinen suppilomainen siniharmaa tai harmaanvihreä malikkalaji. Vanhemmiten lakki voi olla miltei valkoinen. Heltat ovat vaalean harmaanvihreät. Malto on valkoista. Sieni kasvaa lehti- ja havumetsissä melko yleisenä. Se on kelvollinen ruokasieni.


title: Kangasmalikka

text: Kangasmalikka ("Clitocybe phyllophila" var. "tenuis") on kupera tai laakealakkinen suppilomainen valkohärmäinen tai lihanpunertava malikkalaji. Sen jalka on lakin värinen tai vaaleanruskea. Malto on valkeaa tai ruskeaa. Sienen heltat ovat valkoiset tai lihanpunaiset. Sieni ei ole ruokasieni. Se kasvaa lehti- ja havumetsissä melko yleisenä.


title: Kangasmalikka

text: Valkomalikka ("Clitocybe phyllophila" var. "phyllophila") on ilmeisesti saman lajin isokokoisempi muunnos, jolla on ominainen mansikkamainen tuoksu. Valkomalikkaa pidetään lievästi myrkyllisenä. Se on yleisenpuoleinen lehtometsien sieni.


title: The Rembrandts (albumi)

text: The Rembrandts on samannimisen yhtyeen, The Rembrandtsin, esikoisalbumi vuodelta 1990.


title: Natasha Richardson

text: Natasha Jane Richardson () oli brittiläinen näyttelijä. Hänen vanhempansa ovat ohjaaja Tony Richardson ja näyttelijä Vanessa Redgrave. Hänen sisarensa on näyttelijä Joely Richardson.


title: Natasha Richardson

text: Richardson opiskeli St Paul's Girls' Schoolissa ja Central School of Speech and Dramassa. Hän aloitti uransa jo lapsena ja näytteli myöhemmin muiden muassa elokuvissa "Yövieraat" (1986), "A Month in the Country" (1987), "Orjattaresi" (1990), "Nell" (1994), "Ansa vanhemmille" (1998), "Unelmien Manhattan" (2002), "Vangitut" (2005) ja "Wild Child" (2008). Hän sai vuonna 1998 Tony-palkinnon osastaan musikaalissa "Cabaret" Broadwaylla 1998.


title: Natasha Richardson

text: Natasha Richardson solmi ensimmäisen avioliittonsa tuottaja Robert Foxin kanssa vuonna 1990, mutta se päättyi eroon vuonna 1992. Richardson tapasi näyttelijä Liam Neesonin elokuvan "Nell" kuvauksissa ja he menivät naimisiin vuoden 1994 lopulla. Pariskunnalle syntyi kaksi lasta, pojat Micheál ja Daniel.


title: Natasha Richardson

text: Natasha Richardson kuoli 45-vuotiaana saatuaan vakavan aivovamman lasketteluonnettomuudessa Kanadassa.


title: John Carnochan

text: John Carnochan on yhdysvaltalainen elokuvaleikkaaja. Hän on leikannut Disneyn elokuvia, kuten "Pieni merenneito" (1989), "Kaunotar ja hirviö" (1991) ja "Leijonakuningas" (1994).


title: Tunnan och Moroten

text: Tunnan och Moroten (Tunnan ja Porkkana) on ruotsalainen niin sanottu könsrock-yhtye. He ovat julkaisseet useita albumeja ja yhtye on 1990-luvun lopulta lähtien ollut melko tunnettu Internet-ilmiö Ruotsissa.


title: Untitled (The Rembrandts)

text: Untitled on The Rembrandtsin toinen albumi vuodelta 1992.


title: LP (The Rembrandtsin albumi)

text: LP on The Rembrandtsin studioalbumi vuodelta 1995. Albumi oli yhtyeen viimeinen ennen kuin se lopetti vuonna 1996 LP Tour -kiertueen päätyttyä. Hajoamisen jälkeen ilmestyi enää vain kokoelmia, mutta vuonna 2000 yhtye teki comebackin ja teki seuraavan studioalbuminsa, "Lost Togetherin" vuonna 2001. Albumi jäi myös viimeiseksi rumpali Pete McRaen osalta.


title: Aejmelaeus

text: Aejmelaeus [eme'le:us] (päähaarat "Äimä", "Aejmelaeus" ja "Emeleus") on suomalainen säätyläis- ja sivistyssuku, joka on alun perin lähtöisin Äimälän kylästä Kokemäeltä. Suvun jäsenet ovat pääasiassa vaikuttaneet kirkon ja teologian piirissä, mutta sukuun on kuulunut pappien lisäksi niin tuomareita, lääkäreitä kuin upseereitakin. Osa Aejmelaeus-suvun jäsenistä on ollut ylioppilaita vuodesta 1642 lähtien.


title: Aejmelaeus

text: Suvun kantaisä on suomalainen talonpoika Tuomas Juhonpoika, jonka tiedetään olleen vuonna 1540 Hiirin talon isäntä Äimälän kylässä Kokemäellä. Hänen syntymävuottaan ei tiedetä, mutta hänen tiedetään kuolleen 1571. Hänellä oli yksi poika Juho Tuomaanpoika (k. 1587), josta tuli 1571 Äimälän rusthollari. Hän toimi myös kihlakunnan lautamiehenä vaimonaan Kaarina. Juho Tuomaanpojan vanhin poika oli Martti (k. 1614), joka myös peri Äimälän isännyyden. Nimismiehenä Kokemäellä vuosina 1600-1614 toiminut Martti Juhonpoika kuoli kuitenkin lapsettomana. Näin ollen sukua jatkoi nuorin poika Jaakko Juhonpoika, joka otti käyttöönsä suvun alkuperäisen sukunimen "Äimä". Äimälän omistaja Jaakko Juhonpoika Äimä jatkoi veljensä tointa nimismiehenä vuosina 1614-1625, kunnes kuoli 1627. Jaakko Äimällä oli puolisonsa Maalina Jaakontyttären kanssa poika Anders (Antti).


title: Aejmelaeus

text: Anders (Antti) Jaakonpoika Äimästä alkoi tulevan Aejmelaeus-suvun yhteiskunnallinen nousu ja siitä seurannut suvun ruotsinkielistyminen. Tosin Aejmelaeukset ovat historiassa tunnettuja suomalaisuusharrastuksestaan ja Anders Äimäkin suomalaisti lakeja jo 1600-luvulla. Äimä toimi vuonna 1627 voutina Yli-Satakunnassa ja myöhemmin myös Ali-Satakunnassa. Vuonna 1633 hän toimi Suomen Suuriruhtinaanmaan sekä Viipurin läänin, Pohjanmaan ja Ahvenanmaan kamariviskaalina. Pietari Brahen kehotuksesta kuningatar Kristiina lahjoitti Äimälle useita tiloja. Suvussa kulkevan tarinan mukaan Äimä olisi aateloitu nimellä "Liusenstjerna", mutta hän ei suostunut ottamaan tätä vastaan, koska halusi pysyä alkuperäisessä säädyssään ja asemassaan. Näin ollen Aejmelaeus-suvusta ei tullut koskaan aatelista. Kokemäen Näyhälän rusthollissa asunut suurtilallinen Äimä omisti kuollessaan 1662 Äimälän rusthollin, Kiettareen kylän, Vaaniin rusthollin Eurassa sekä niiden alaiset säteri- ja rälssitilat.


title: Aejmelaeus

text: Äimällä oli 12 lasta ja kaksi puolisoa. Näistä lapsista 8 kuoli jo ennen vuotta 1686 mennessä. Jäljellä oli siis 4 poikaa ja kaksi tytär. Kaikilla lapsilla oli vielä sukunimenään Äimä, mutta etunimet olivat jo ruotsinkieliset. Anders Äimä koulutti kaikki neljä poikaansa (Gustaf, Hans, Hartuicius (Hartikka, Hartvig), Jacob), mutta näistä vain kahdella, Gustafilla ja Jacobilla oli kuollessaan jälkeläisiä. Nämä kaikki pojat alkoivat käyttää ylioppilasnimeään "Aeimelaeus", joka latinasaatio nimestä "Äimälä". Hartikka sen sijaan muutti nimensä takaisin suomalaiseen kantamuotoon "Äimä" mentyään sotapalvelukseen noin vuonna 1660, vaikka olikin Akatemian kirjoissa Aeimelaeus-nimellä. Hän on suvun ensimmäinen henkilö, joka suomalaisti takaisin nimensä.


title: Aejmelaeus

text: Gustafin jälkeläiset kuolivat vailla lapsia, joten suvun jatkuminen perustuu Jacob Andersson Aeimelaeuksen jälkeläisiin, jotka myös muunsivat sukunimen i-kirjaimen j-kirjaimeksi. Jakob Aeimelaeus toimi oikeuslaitoksen palvelijana ja tuomarina, kuten edeltäjänsäkin. Hänen poikansa Anders Jacobson Aejmelaeus (1677-1735) ja Nils Jacobson Aejmelaeus (1679-1750) aloittivat suvun pappisperinteen. Anders vihittiin papiksi 30. marraskuuta 1705 ja Nils 17. lokakuuta 1706. Anders Jacobsonin poika Anders Andersson Aejmelaeus toimi vielä tuomarina, mutta hänellä ei ollut miespuolisia jälkeläisiä.


title: Aejmelaeus

text: Anders Jacobsonin tytär Klara Maria meni naimisiin Nils Rotkeruksen kanssa, mutta kun aviomies Nils surmasi julmasti juoppohulluuskohtauksessa ylioppilaspoikansa Nilsin viiltämällä tämän vatsan auki partaveitsellä, muutti tämän Rotkerus-haaran jälkeläiset nimensä äidin tyttönimen mukaisesti Aejmelaeukseksi. Tämän Rotkerus-suvun Aejmelaeus-haaran ainut miespuolinen jälkeläinen oli tuomari Josef Aejmelaeus, jolla ei ollut miespuolisia jälkeläisiä.


title: Aejmelaeus

text: Nils Aejmelaeuksen (s. 1753) (Johan Aejmelaeuksen (s. 1718) poika) pojat kauppias Johan Aejmelaeus (s. 1785) ja Gustaf Aejmelaeus (s. 1792) muuttivat sukunimensä äänneasun mukaiseksi eli muotoon Emeleus. Johanilla ei ollut lapsia, joten sukunimi ei säilynyt häntä pidemmälle. Oulun kämnerioikeuden puheenjohtajalla Gustafilla taas oli kaksi poikaa: Munsalan kirkkoherra Nils Gustaf Emeleus ja piirilääkäri Frans Emil Emeléus, mutta heillä ei ollut jälkeläisiä, joten Emeleus-haara sammui. Tosin jo aiemmin Emeleus-nimen oli omaksunut nimismies Natanael Aejmelaeus (s. 1769), mutta hänelläkään ei ollut jälkeläisiä.


title: Aejmelaeus

text: Muitakin Aejmelaeus-nimen muunnoksia on ollut suvussa. Nils Jacobson Aejmelaeuksen pojan Nils Aejmelaeuksen poika vänrikki Karl Fredrik Aejmelaeus (s. 9.9.1767, Saloinen – k. 2.4. 1826, Tukholman suomalainen seurakunta) muutti nimensä muotoon Emelée, mutta hän kuoli naimattomana ja ilman jälkeläisiä. Hänen veljensä varamaamittari Samuel Reinhold Aejmelaeus (s. 13.12.1764, Saloinen – k. 3.12. 1808, Lohtaja) muutti nimensä muotoon Aejmelé 1785, mutta hänelläkään ei ollut lapsia.


title: Harjakoskelo

text: Harjakoskelo ("Lophodytes cucullatus") on sorsien heimon harjakoskeloiden ("Lophodytes") suvun ainoa laji. Harjakoskelo on luettu myös koskeloiden ("Mergus") sukuun, joille se on läheistä sukua.


title: Harjakoskelo

text: Harjakoskelo on noin 40–49-senttinen. Sitä tavataan Pohjois-Amerikassa. Tyypillistä ravintoa ovat kalat.


title: Harjakoskelo

text: Harjakoskelonaaras munii noin 10–12 munaa. Se huolehtii yksin hautomisesta, joka kestää keskimäärin 33 päivää.


title: Harjakoskelo

text: Harjakoskelosta on tehty Suomessa kymmenkunta havaintoa, mutta nämä yksilöt on luokiteltu todennäköisiksi tarhakarkulaisiksi.


title: Danny Wilde

text: Danny Wilde (s. 1956 Maine, Yhdysvallat) on yhdysvaltalainen muusikko. Hän on The Rembrandtsin laulaja-kitaristi, mutta hän on julkaissut myös sooloalbumeita.


title: Danny Wilde

text: Wilden lapsuus oli hyvin köyhä, mutta hän kävi koulua normaalisti niin kuin muutkin lapset. Kun Wilde sai päättötodistuksen, hän oli taitava kitaristi ja hänellä oli hyvä ääni. Hän kasasi pienimuotoisia klubibändejä, jotka kaikki ajan mittaan hajosivat. Loppujen lopuksi, kun mikään yhtye ei menestynyt, hän päätti vuonna 1986 lähteä soolouralle. Samana vuonna julkaistiin Wilden ensimmäisen albumi nimeltä "The Boyfriend" joka sai paljon radiosoittoa ja joka menestyi kohtalaisen hyvin. Vuonna 1988 julkaistiin hänen toinen levynsä "Any Man's Hunger", jonka jälkeen hän alkoi tehdä ylijäämistä kappaleista uutta levyä. Vuonna 1988 hän alkoi tehdä kolmatta soololevyään nimeltä "Danny Wilde". Wilden kolmas albumi julkaistiin vuonna 1989. Albumit julkaisi Geffen Records, joka julkaisi myös niihin aikoihin huippusuosiossa olevan Guns N' Rosesin albumeita.


title: Danny Wilde

text: Vuonna 1990 Wilde kasasi ympärilleen yhtyeen, jolle hän antoi nimen The Rembrandts. Bassoon hän valitsi Phil Solemin, joka oli hänen lukioaikainen opiskelukaveri, joka aina tuki Dannya kun muut kiusasivat. Rumpuihin tuli Pete McRae, joka ei koskaan ollut yhtyeen täysvaltainen jäsen. The Rembrandts teki kolme studiolevyä 1990-luvulla, hajosi vuonna 1996 ja julkaisi kokoelmia kunnes palasi vuonna 2000 ja teki uuden studioalbumin, Lost Togetherin vuonna 2001.


title: Vasile Andrei

text: Vasile Andrei (s. 28. kesäkuuta 1955 Albești, Ialomița) on romanialainen entinen kreikkalais-roomalaisen tyylin painija sadan kilogramman painoluokassa. Hänen uransa suurin saavutus on olympiakulta 1984 Los Angelesista.


title: Vasile Andrei

text: Seuratasolla Steaua Bukarestia edustanut Andrei pääsi Romanian kovatasoisista karsinnoista ensi kertaa aikuisten arvokisoihin vuonna 1979 EM-kisoihin Bukarestiin, missä hän saavutti heti prossia voitettuaan muun muassa Hans-Günter Kleinin, Tamas Gasparin ja Roman Bierlan, mutta kärsi tappion venäläiselle suurmestarille Nikolai Balbošinille. Myöhemmin samana vuonna San Diegon MM-kisoissa Andrei voitti jälleen Kleinin ja Bierlan mutta hävisi USA:n Brad Rheingansille sekä Balbošinille ja jäi neljänneksi.


title: Vasile Andrei

text: 1980 EM-kisoissa Andrei voitti Refik Memiševićin ja Svend Studsgaardin, mutta hävisi Kleinille sekä viimeisessä ottelussaan Bulgarian Georgi Raikoville ja sijoittui lopulta hopealle. Samana vuonna Moskovan olympialaisissa Andrei voitti sekä Memiševićin että loukkaantumisista kärsineen isäntämaan Balbošinin, mutta hävisi Bierlalle ja Raikoville ja sijoittui pronssille. Vuonna 1981 Andrei jäi EM-Göteborgissa neljänneksi eikä osallistunut lainkaan MM-kisoihin. 1982 Andrei uusi EM-kisojen nelossijansa, mutta sijoittui Katowicen MM-kisoissa hopealle voitettuaan muun muassa Nikolai Inkovin, mutta hävisi kultamitalin melko yllätyksellisesti isäntämaan Roman Wrocławskille. 1983 Andrei jäi kokonaan ilman arvokisamitaleita, ja 1984 Jönköpingin EM-kisoissa hän oli jälleen neljäs. Los Angelesin olympialaisista puuttuivat kovimmat painijat muiden itäblokin maiden boikotoidessa kisoja. Saavutettuaan lopulta voitot Kreikan Georgios Pikilidisista ja yhdysvaltalaisesta Gregory Gibsonista Andrei sai kaulaansa kultaisen mitalin. Los Angelesissa Andrei osallistui myös vapaapainiin yli 100-kiloisissa, kun Romanialla ei ollut lähettää sarjaan muuta edustajaa, ja sijoittui kuudenneksi hänelle vieraassa painimuodossa.


title: Vasile Andrei

text: Olympiakultansa jälkeen Andrei saavutti vielä 1986 hopeaa Budapestin MM-kisoista ja 1987 Tampereen EM-kisoista, ja MM-pronssia 1987 Clermontissa. Hän lopetti uransa 1988 Minskin EM-kisoihin, joissa sijoittui viidenneksi.


title: Furioso

text: Furioso eli Furioso-North Star (unkariksi: "Mezőhegyesi félvér") on unkarilainen hevosrotu, joka on risteytetty englantilaisista täysiverisistä. Rotu sai nimensä kantaisältään, Furioso-nimiseltä englantilaiselta. Ori saapui Mezőhegyesiin vuonna 1841. Se sai lähes sata orijälkeläistä. Toinen merkittävä periyttäjä oli täysiveriori North Star. Tämän orin veressä kulki norfolkinroadsteria, ja monet jälkeläiset olivat lahjakkaita ravureita. Alun perin molempien orien linjat pidettiin erillään, kunnes Furiososta tuli vallitseva ja ne yhdistyivät.


title: Furioso

text: Furioso on nykyisin lahjakas yleisratsu, joka on hieman raskaampi kuin täysiveriset esivanhempansa. Rodun ihanne säkäkorkeus on 160 cm, ja väreinä sallitaan kaikki paitsi kirjavat. Rodulle ominaisia piirteitä ovat loivat lavat, vahva selkä ja jalat sekä hyvin muodostunut säkä.


title: Amurinkoskelo

text: Amurinkoskelo ("Mergus squamatus") on yksi koskelolajeista. Se on luokiteltu uhanalaiseksi; populaatio on vähäinen ja pienenee edelleen. Amurinkoskeloa tavataan Itä-Aasiassa, muun muassa osissa Venäjää ja Kiinaa sekä Korean niemimaalla.


title: Spin This

text: Spin This on The Rembrandtsin kokoelma vuodelta 1998. Yhtye hajosi vuonna 1996, ja kokoelma omistettiin yhtyeelle.


title: Lost Together

text: Lost Together on The Rembrandtsin ensimmäinen studioalbumi kuuteen vuoteen edellisestä studiolevystä, joka julkaistiin vuonna 2001.


title: Etelänkoskelo

text: Etelänkoskelo ("Mergus australis") on sukupuuttoon kuollut koskelolaji. Se löydettiin Uuden-Seelannin Aucklandsaarilta. Viimeinen havainto on vuodelta 1902.


title: Confessions

text: Confessions on R&B-artisti Usherin viides albumi. Siltä julkaistiin neljä singleä: "Yeah!", "Burn", "Caught up" sekä "Confessions Part II". Albumista julkaistiin myös "Special Edition", josta löytyy muun muassa yksi uusi versio nimikkokappaleesta sekä Usherin ja Alicia Keysin duettona laulama "My Boo".


title: Choice Picks

text: Choice Picks on rock-yhtye The Rembrandtsin kokoelma-albumi vuodelta 2005.


title: Gunnar Bucht

text: Gunnar Bucht (s. 5. elokuuta 1927) on ruotsalainen säveltäjä. Hän syntyi Stocksundissa ja opiskeli musiikkitiedettä Uppsalan yliopistossa. Sävellysopetusta hän sai Karl-Birger Blomdahlilta, Carl Orffilta, Goffredo Petrassilta ja Max Deutschilta. Hän debytoi pianistina vuonna 1949.


title: Gunnar Bucht

text: Bucht on opettanut Tukholman yliopistossa ja Tukholman kuninkaallisessa musiikkikorkeakoulussa. Jälkimmäistä hän johtikin vuosina 1987–1993. Hänestä tuli Ruotsin kuninkaallisen musiikkiakatemian jäsen vuonna 1964. Hänet palkittiin Litteris et Artibus -mitalilla 1987.


title: Gunnar Bucht

text: Buchtin sävellystuotantoon kuuluu monen tyyppistä taidemusiikkia; joukossa on muun muassa kaksitoista sinfoniaa ja ooppera "Tronkrävarna".


title: Greatest Hits (The Rembrandts)

text: Greatest Hits on The Rembrandtsin kokoelmalevy vuodelta 2006.


title: Väversunda

text: Väversunda on kylä Vadstenan kunnassa Itä-Götanmaan läänissä Ruotsissa.


title: Väversunda

text: Kylästä on matkaa linnuntietä..


title: Väversunda

text: Kylässä sijaitseva kirkko on rakennettu noin vuonna 1160. Kirkossa on muun muassa holvimaalauksia keskiajalta sekä takorautaovi.


title: Väversunda

text: Väversunda oli vuosina 1863–1951 itsenäinen kunta. Vuonna 1952 se yhdistyi Strån, Nässjan, Örbergan, Herrestadin, Rogslösan ja Källstadin kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.


title: Väversunda

text: Ruotsalainen kemisti Jöns Jacob Berzelius syntyi kylässä vuonna 1779.


title: Clarkin piirikunta (Ohio)

text: Clarkin piirikunta on piirikunta Ohiossa, Yhdysvalloissa, joka on nimetty kenraali George Rogers Clarkin mukaan. Sen pääkaupunki on Springfield.


title: Clarkin piirikunta (Ohio)

text: Clarkin naapuripiirikuntia ovat Champaign pohjoisessa, Madison idässä, Greene etelässä, Montgomery lounaassa ja Miami lännessä.


title: Clarkin piirikunta (Ohio)

text: Piirikunnassa oli vuoden 2010 väestönlaskennassa 138 333 ihmistä. Etniset ryhmät jakautuvat valkoisiin, joita on 87,6%, mustiin (8,9%), alkuperäisamerikkalaisiin (0,3%) ja aasialaisiin (0,7%).


title: Clarkin piirikunta (Ohio)

text: Kotitalouden mediaanitulo on 44 037 ja köyhyysrajan alapuolella oli 16,9% väestöstä vuosina 2007–2011.


title: Pihtihäntäiset

text: Pihtihäntäiset ("Dermaptera") kuuluvat hyönteisten luokkaan. Pihtihäntäisten lahkon tunnusmerkki on kalvomaiset siivet lyhyiden nahkamaisten etusiipien alla. Takaruumis jatkuu paljon siipien taakse ja päättyy usein, muttei aina pihtimäiseen rakenteeseen. Lahkossa on noin 1800 tunnettua lajia.


title: Pihtihäntäiset

text: Archidermaptera-ryhmän kiviaineksessa säilyneitä fossiileja tunnetaan jo trias- ja jurakaudelta. Myöhemmin sedimentteihin hautautuneita tai meripihkaan joutuneita yksilöitä tunnetaan useimmista liitu- ja tertiäärikausilla syntyneistä esiintymistä. Kaikkiaan fossiiliaineistosta on voitu määrittää yli 80 erilaista esihistoriallista pihtihäntäislajia.


title: Pihtihäntäiset

text: Pihtihäntäiset ovat melko yleisiä mutta yöaktiivisina ja muutenkin melko piilottelevan elämäntapansa vuoksi niitä harvoin tapaa sattumalta. Ne ovat vaihtelevan ruskeansävyisiä, litteitä, pitkänomaisia hyönteisiä, joiden takaruumiin kärjessä on tavallisesti pihtimäiset lisäkkeet. Pihtejä käytetään apuna ainakin puolustautumisessa, saalistuksessa ja lenninsiipien taittelemisessa peitinsiipien alle. Koiraat käyttävät pihtejä myös aseenaan kilpaillessaan naaraista. Koiraiden pihdit ovat tavallisesti kaarevat kun naarailla ne ovat lähes suorat. Osalla lajeista on siivet, jotka tavallisesti ovat taitettuina lyhyiden, nahkamaisten peitinsiipien alle. Lentotaitoonsa pihtihäntäiset turvautuvat kuitenkin vain harvoin ja silloinkin lentomatkat ovat lyhyitä. Osa lajista on kokonaan siivettömiä. Muodonvaihdos on osittainen: toukat muistuttavat pienikokoisia aikuisia, mutta ovat siivettömiä. Toukkavaiheita on 4–5.


title: Pihtihäntäiset

text: Pihtihäntäiset käyttävät sekaravintoa; ne syövät eläviä tai kuolleita kasvien osia tai saalistavat toisia hyönteisiä. Vaikka näitä eläimiä joskus eksyy sisälle asuntoihin, ihmiselle pihtihäntäisistä ei ole haittaa.


title: Pihtihäntäiset

text: Yleensä hyönteiset eivät huolehdi jälkeläisistään, mutta pihtihäntäisillä naaras hoivaa aktiivisesti munia ja niistä kuoriutuvia poikasia. Naaras munii syksyllä ja talvehtii munien kanssa. Se myös puhdistaa munat säännöllisesti, jotta ne eivät homehdu tai sairastu muutoin. On voitu osoittaa, että naaras tunnistaa jälkeläistensä tuoksusta niiden kunnon ja ruokkii sekä huolehtii ainoastaan hyväkuntoisista toukista. Myös naaraan into hankkia ravintoa jälkeläisilleen on sitä suurempi, mitä terveemmiltä poikaskatras tuoksuu.


title: Pihtihäntäiset

text: Uskomuksen mukaan pihtihäntäiset ryömivät ihmisen korvaan. Tähän uskomukseen pohjautuu mm. englanninkielinen nimi "earwig" ja ranskan "perce-oreille".


title: Pihtihäntäiset

text: Euroopan reilusta kolmestakymmenestä pihtihäntäislajista Suomesta on tavattu kolme lajia.


title: Josef Frings

text: Josef Richard Frings (6. helmikuuta 1887 Neuss – 17. joulukuuta 1978 Köln) oli katolisen kirkon saksalainen pappi. Hän toimi Kölnin arkkipiispana vuosina 1942–1969 ja oli kardinaali vuodesta 1946. Hän toimi Saksan piispainkokouksen johdossa vuosina 1945–1965.


title: Josef Frings

text: Frings vastusti natsistista hallitusta ja joutui tästä syystä itsekin sen epäsuosioon.


title: Josef Frings

text: Frings osallistui Vatikaanin toiseen kirkolliskokoukseen. Hän oli myös valitsemassa paavia konklaaveissa vuosina 1958 ja 1963. Hän oli vielä elossa vuoden 1978 kahden konklaavin aikaan, mutta ei voinut yläikäisyydestään johtuen äänestää. Hänen synnyinkaupungissaan Neussissa perustettiin Kardinal-Frings-Gesellschaft vuonna 1996.


title: Haaganpuro

text: Haaganpuro (), ennen Mätäpuro (), on Pikku Huopalahteen laskeva noin 11,6 kilometriä pitkä kaupunkipuro Helsingissä. Se alkaa Helsingin keskuspuistosta läheltä Maununnevaa, virtaa Pirkkolan pientaloalueen kautta ja jatkuu Keskuspuiston poikki Hämeenlinnanväylän (Valtatie 3:n) varteen, jonka vierellä se kulkee osittain putkitettuna Metsäläntien sillan alla Rantaradan sillan alle saakka. Rantaradan eteläpuolella se kulkee noin 300 metriä putkitettuna Hämeenlinnanväylän alla ja tulee jälleen näkyviin tien länsipuolella Etelä-Haagan Kauppalanpuistossa, josta se jatkuu Vihdintien ali Pikku Huopalahden alueelle. Sen laskukohtaan on rakennettu pato, jonka avulla paikalle on saatu aikaan pieni keinotekoinen vesiputous.


title: Haaganpuro

text: Maunulanpuro on Haaganpuron sivupuro. Se alkaa Suursuolta ja laskee Haaganpuroon Pirkkolassa.


title: Haaganpuro

text: Haaganpuroon on istutettu taimenia, ja nykyisin purossa onkin luontaisesti lisääntyviä emokaloja Etelä-Haagassa. Alkuaan Haaganpuro lienee ollutkin taimenjoki, mutta kaupungistuminen romahdutti kannat 1900-luvun puolivälissä.


title: Haaganpuro

text: Helsingin nimistötoimikunta päätti muuttaa puron nimen Haaganpuroksi vuonna 2011. Aikaisemmin sen nimenä oli Mätäpuro, joka oli vahvistettu virallisesti vuonna 1969, mutta ollut käytössä jo sitä ennen. Nimi sekoitettiin kuitenkin usein lännempänä sijaitsevaan, Isoon Huopalahteen laskevaan Mätäjokeen.


title: Get Born

text: Jet aloitti albumin tekemisen Sunset Sound Studioilla Los Angelesissa tuottaja Dave Sardyn kanssa, joka oli aikaisemmin tuottanut levyjä Marilyn Mansonille ja The Dandy Warholsille. Puolivälissä levyntekoa bändi keskeytti äänitykset ja lensi takaisin Australiaan lämmittelemään The Rolling Stonesia heidän vuoden 2003 Australian kiertueellaan.


title: Get Born

text: "Get Bornilla" oleva kappale "Timothy" on omistettu kitaristi Cameron Munceyn veljelle, joka kuoli ollessaan vielä vauva. "Radio Song" kirjoitettiin ajasta, jolloin Jet oli vielä tuntematon bändi Melbournessa ja yritti tulla huomatuksi. "Rollover DJ" kertoo vaikeuksista, joita he kohtasivat yrittäessään saada keikkoja dance-musiikin ollessa vallalla. Albumilta julkaistiin singleinä "Are You Gonna Be My Girl", "Cold Hard Bitch", "Rollover DJ" ja "Look What You've Done", jotka saavuttivat suosiota Yhdysvalloissa ja Isossa-Britanniassa.


title: Get Born

text:
Levyn nimi "Get Born" tulee Bob Dylanin "Subterranean Homesick Blues"in säkeestä.
Jetin albumikannet jäljittelevät The Beatlesin albumeja ja jokainen kansi on muokattu versio Beatlesin kansista. "Get Born" on Jetin versio Beatlesin "Revolverista".


title: Get Born

text: "Get Bornia" kritisoitiin monien klassisten rockartistien, kuten The Rolling Stonesin, The Beatlesin ja AC/DC:n tyylin kopioimisesta sekä yksittäisten kappaleiden riffien ja melodioiden matkimisesta. Näitä olivat Pink Floydin "Wish You Were Here" ("Come Around Again"), Radioheadin "Black Star", The Beatlesin "Sexy Sadie" (josta oli otettu myös lyriikoita), "Let It Be", "Golden Slumbers", "Fool on the Hill" sekä John Lennonin "Imagine" ("Look What You've Done"), Iggy Popin "Lust for Life" ("Are You Gonna Be My Girl"), The White Stripesin "Screwdriver", The Jamin "Town Called Malice" ("Are You Gonna Be My Girl"), Bachman-Turner Overdriven "Takin' Care of Business" ("Rollover DJ") ja Deep Purplen "Woman from Tokyo" ("Cold Hard Bitch"). Pitchfork Media syytti, että "Get What You Need" sisälsi materiaalia The Kinksin "All Day And All Of The Night"- ja The Temptationsin "Get Ready"-kappaleista.


title: Get Born

text: Kuitenkin, Allmusic.comin arvostelussa "Are You Gonna Be My Girl"-kappaletta ylistettiin sen välittömästä vetovoimasta huolimatta siitä, että se muistutti "Lust for Lifeä". "Siitä, puuttuuko 'Are You Gonna Be My Girlistä' luovuus kokonaan, vai onko se vain äärimmäinen esimerkki siitä, kuinka kaikki musiikki on saanut vaikutteita siitä, mitä ennen sitä tehtiin, voidaan väitellä... Joka tapauksessa, kappaletta on mahdotonta jättää huomioimatta."


title: Orlunda

text: Orlunda on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Stavlösaan kilometri, Tistorpiin 1,9 km, Börstadiin 2,1 km, Granbyhyn 2,7 km, Fivelstadiin 4,2 km, Vadstenan taajamaan 5,4 km, Hagebyhögaan 5,6 km, Appelbyhyn 5,6 km ja Västra Stenbyhyn 8,3 km.


title: Orlunda

text: Orlunda rajautuu pohjoisessa Fivelstadiin ja Sankt Periin, idässä Allhelgonaan ja Bjälbohon, etelässä Bjälbohon ja Hoviin sekä lännessä Hoviin ja Stråhon.


title: Orlunda

text: Kylässä sijaitseva kirkko on rakennettu noin vuonna 1890.


title: Orlunda

text: Orlunda on saanut nimensä lehdon mukaan, jossa uhrattiin Odin-nimiselle jumalalle. Orlunda oli vuosina 1863–1951 itsenäinen kunta. Orlundasta tuli osa Vadstenaa vuonna 1980.


title: Maurilio Fossati

text: Maurilio Fossati (24. toukokuuta 1876 – 30. maaliskuuta 1965) oli italialainen roomalaiskatolinen arkkipiispa ja kardinaali. Hänet vihittiin papiksi 27. marraskuuta 1898 ja nimitettiin Nuoron hiippakunnan piispaksi 24. maaliskuuta 1924. Piispaksi vihkiminen seurasi 27. huhtikuuta. Pääkonsekraattorina toimi Giuseppe Gamba.


title: Maurilio Fossati

text: 2. lokakuuta 1929 Fossati nimitettiin Sassarin arkkipiispaksi, jonka virkaan hänet asetettiin 12. tammikuuta 1930. Hänet nimitettiin Torinon arkkipiispaksi 11. joulukuuta 1930 ja asetettiin tähän virkaan 8. maaliskuuta 1931. Kardinaaliksi hänet valittiin 13. maaliskuuta 1933, jolloin hänet nimitettiin San Marcellon kardinaalipapiksi. Fossati osallistui Vatikaanin toiseen kirkolliskokoukseen ja vuosien 1939, 1958 ja 1963 konklaaveihin.


title: Maurilio Fossati

text: Fossati johti Torinon arkkihiippakuntaa, kunnes kuoli 88 vuoden iässä.


title: Emmanuel Célestin Suhard

text: Emmanuel Célestin Suhard (5. huhtikuuta 1874 – 30. toukokuuta 1949) oli 18. joulukuuta 1897 vihitty katolisen kirkon ranskalainen pappi. Hän toimi Bayeux-Lisieux'n piispana vuodesta 1928. Vuonna 1930 hänestä tuli Reimsin ja vuonna 1940 Pariisiin arkkipiispa. Hän oli kardinaali vuodesta 1935 ja siten yksi vuoden 1939 konklaavin osallistujista.


title: Leo Ryan

text: Leo Joseph Ryan Jr. (5. toukokuuta 1925 – 18. marraskuuta 1978) oli yhdysvaltalainen poliitikko demokraattisesta puolueesta. Hän toimi Yhdysvaltain edustajainhuoneen jäsenenä Kaliforniasta vuodesta 1973 kuolemaansa saakka.


title: Leo Ryan

text: Ryan oli syntyjään Lincolnista Nebraskasta. Nuoruudessaan hän asui myös Illinois'n, New Yorkin, Wisconsinin ja Massachusettsin osavaltioissa. Hän valmistui Campion Jesuit High Schoolista vuonna 1943 ja aloitti samana vuonna Yhdysvaltain laivastossa saatuaan laivastokoulutuksen Bates Collegesta. Hän toimi laivastossa sukellusvenemiehenä vuoteen 1946.


title: Leo Ryan

text: Ryan opiskeli Creighton Universityssa Nebraskassa ja suoritti Bachelor of Arts -tutkinnon vuonna 1949 ja Master of Science -tutkinnon vuonna 1951. Myöhemmin hän asettui Kaliforniaan, opetti historiaa Capucino High Schoolissa ja toimi South San Franciscon kaupunginvaltuutettuna vuosina 1956–1962.


title: Leo Ryan

text: Vuonna 1962 Ryan valittiin Etelä- San Franciscon pormestariksi. Hän oli pormestarina alle vuoden, hänet valittiin samana vuonna Kalifornian edustajainhuoneen jäseneksi vaalipiiristä numero 27. Hän oli pyrkinyt osavaltion edustajainhuoneeseen jo vuoden 1958 vaaleissa, vaalipiiristä numero 25, mutta hävisi silloin vaalit Louis Francisille. Ryan valittiin jatkokaudella neljissä vaaleissa, viimeisen kerran vuonna 1970.


title: Leo Ryan

text: Vuoden 1972 vaaleissa Ryan valittiin Yhdysvaltain edustajainhuoneen jäseneksi Kalifornian vaalipiiristä numero 11. Ryan sai äänistä 60,4 prosenttia ja republikaaninen vastaehdokas Charles E. Chase 37 prosenttia. Hän aloitti edustajainhuoneessa vuoden 1973 alussa. Hänet valittiin jatkokaudelle kolmissa vaaleissa. 1974 Ryan sai 75,8 prosenttia äänistä ja Brainard G. Merdinger 21,3 prosenttia, 1976 61,1 prosenttia ja Bob Jones 35,4 prosenttia ja 1978 60,5 prosenttia, kun republikaanien Dave Welch sai 35,6 prosenttia äänistä.


title: Leo Ryan

text: Ryan lähti marraskuussa 1978 Guyanaan tutkimaan Jonestownin kaupungin tilannetta, kun julkisuudessa oli esiintynyt tietoja Jim Jonesin johtaman Kansan Temppeli -lahkon sisäisistä ihmisoikeusloukkauksista. Ryanin mukana Guyanaan matkusti muun muassa lahkon jäsenten sukulaisia, lehtimiehiä ja NBC:n televisioryhmä. Ryhmä saapui Guyanan pääkaupunkiin Georgetowniin 14. marraskuuta ja kolme päivää myöhemmin osa heistä pääsi Jonestowniin.


title: Leo Ryan

text: Ryanin seurue ja Jonestownista pois halunneiden lahkolaisten ryhmä joutui 18. marraskuuta väijytykseen Port Kaituman lentokentällä. Viisi ihmistä kuoli, Ryan, kolme toimittajaa ja yksi Jonestownista pois halunnut Kansan Temppelin jäsen. Myöhemmin samana päivänä Jonestownissa tehtiin joukkoitsemurha, jossa kuoli yli 900 Kansan Temppelin jäsentä. Ryan on ensimmäinen ja ainoa kesken virkakautensa surmattu Yhdysvaltain edustajainhuoneen jäsen.


title: Leo Ryan

text:
Tasan viisi vuotta Ryanin kuoleman jälkeen hänelle myönnettiin Kongressin kultamitali.
Vuonna 2005 Foster Cityssä Kaliforniassa sijaitseva Central Park -puisto nimettiin uudelleen Leo J. Ryan Memorial Parkiksi. Vuonna 1984 liittovaltion viraston National Archives and Records Administrationin (NARA) vuonna 1973 avattu rakennus San Brunossa Kaliforniassa nimettiin Leo J. Ryan Federal Buildingiksi.


title: Leo Ryan

text: Hänen mukaansa on nimetty säätiö Leo J. Ryan Education Foundation, joka jakaa vuosittain Leo J. Ryan Awardin. Palkintoa on jaettu vuodesta 1981. Säätiö tunnettiin alun perin nimellä Cult Info ja se muutti nimensä nykyiseen muotoon vuonna 1999.


title: Hagebyhöga

text: Hagebyhöga on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Appelbyhyn kilometri, Fivelstadiin 2,7 km, Kullaan 3,8 km, Granbyhyn 4,2 km, Vadstenan taajamaan 4,3 km, Västra Stenbyhyn 4,3 km, Orlundaan 5,6 km, Stavlösaan 5,6 km, Tistorpiin 5,9 km ja Råssnäsiin 7,5 km.


title: Hagebyhöga

text: Kylässä sijaitseva kirkko on rakennettu 1120-luvun alussa.


title: Hagebyhöga

text: Hagebyhöga oli vuosina 1863–1951 itsenäinen kunta. Hagebyhögasta tuli osa Vadstenaa vuonna 1980.


title: Casimiro Gennari

text: Casimiro Gennari (29. joulukuuta 1839 – 31. tammikuuta 1914) oli katolisen kirkon 21. maaliskuuta 1863 vihitty pappi. Hänestä tehtiin Conversanon piispa vuonna 1888 ja Naupactuksen titulaariarkkipiispa 1897. Hän oli kardinaali vuodesta 1901 ja osallistui siten paavin valintaan vuoden 1903 konklaavissa.


title: Casimiro Gennari

text: Gennari oli vuodesta 1908 kuolemaansa "Congregatio pro Clericis" -kongregaation prefekti.


title: Šio Aragvispireli

text: Šio Aragvispireli () oli Šio Dedabrišvilin (, 14. joulukuuta 1867 – 2. tammikuuta 1926) käyttämä nimimerkki. Hän oli georgialainen kirjailija, jonka suositut kertomukset käsittelivät protestia sosiaalista epätasa-arvoisuutta vastaan, sorrettujen talonpoikien, käskyläisten ja turmeltuneiden aatelisten todellisuutta sekä kamppailua yksilön onnellisuuden ja sosiaalisten dogmien välillä.


title: Šio Aragvispireli

text: Hän syntyi papin perheeseen Dušetin lähellä ja aloitti opiskelun Tbilisin teologisessa seminaarissa vuonna 1883. Vuonna 1887 hänet erotettiin seminaarista kapinallisten aatteidensa vuoksi, mutta hänet laskettiin takaisin vuonna 1889. Vuosina 1890–1895 hän opiskeli Varsovan eläinlääketieteellisessä koulussa ja osallistui maanalaisen opiskelijaliikkeen toimintaan. Venäjän keisarikunnan poliisi pidätti hänet, koska hän oli perustanut Varsovassa "Georgian vapauden liiton". Myöhemmin Aragvispireli työskenteli Tbilisin teurastamossa eläinlääketieteellisenä tarkastajana, kunnes hänet erotettiin hänen paljastettuaan tietoja saastunutta sianlihaa koskeneessa skandaalissa. Aragvispireli toi oman työkokemuksensa vuonna 1895 kirjoittamaansa novellisarjaan ja nousi pian suosituksi. Yksi hänen parhaista tarinoistaan, "Mitsaa" (, "se on maa"), ilmestyi vuonna 1901. Se kertoo georgialaisesta vangista, joka lähetetään maanpakoon Siperiaan ja surmataan siellä, koska hän kieltäytyy heittämästä pois säkillistä georgialaista maata, jota hän on säilyttänyt hautaansa varten.


title: Šio Aragvispireli

text: Aragvispireli liitti ajan eurooppalaisia vaikutteita, erityisesti Maupassantia ja Przybyszewskia, kansalliseen primitiivistä ihannoivaan perinteeseen, joka oli tyypillinen Georgian ylämaiden kirjailijoille, kuten Aleksandre Qazbegille. Näytelmässään "Šio tavadi" (, "prinssi Šio") vuonna 1905 hän omaksui symbolistisen näkökulman Georgian historiaan, mutta teos ei menestynyt. Hänen menetynein teoksensa, romaani "Gabzaruli guli" (, "murtunut sydän") vuodelta 1920, on tunteellinen satu, joka kertoo prinsessan ja kultasepän rakkaudesta. Jopa neuvostokriitikot, jotka olivat jatkuvasti hyökänneet Aragvispirelin kolkkoa ekspressionismia vastaan, ylistivät sitä. Hän ei juuri kirjoittanut myöhemmällä iällä.


title: Hov (Vadstena)

text: Hov on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Bondorlundaan 1,9 kilometriä, Furåsaan 3,7 km, Tistorpiin 3,8 km, Stavlösaan 4,2 km, Stråhon 4,2 km, Orlundaan 4,7 km, Granbyhyn 5,6 km, Appunaan 5,9 km, Åsbyhyn 6,3km ja Vadstenan taajamaan 7,5 km.